title: Feastem

text: Feastem on raahelainen Grindcore-yhtye, joka on perustettu vuonna 2005. Yhtye julkaisi seuraavana vuonna EP-levyn "Psychotic Excess", ja vuonna 2007 yhtye julkaisi promon "Worthless". Vuoden 2007 lopussa yhtye pääsi Finnvox-studioon äänittämään tulevaa debyyttiään "Fear In Concrete", joka julkaistiin singaporelaisen Scrotum Jus Recordsin kautta 2008 vuoden lopussa. Kesän 2009 Out of tour condition kiertueen jälkeen yhtye alkoi äänittämään toista pitkäsoittoa, World Deliriumia. Samalla Kari korvattiin Petrillä. Levy julkaisiin Obscene Productions -levy-yhtiön kautta tammikuussa 2011. Yhtye kävi Euroopan kiertueella Kill The Clientin kanssa ja julkaisi heidän kanssa 12" split vinyylin. Kiertueen jälkeen Antti jäi pois bändistä ja tilalle tuli Niko Lainas. Yhtye julkaisi 2013 kesällä kolmannen pitkäsoittonsa Avaritia Humanaen.


title: Kuopio-halli

text: Kuopio-halli sijaitsee Kuopion keskustan länsiosassa, Hatsalan alueella Opistotiellä. Rakennus valmistui vuonna 1992 ja hallissa on täysimittainen jalkapallon hallikenttä. Hallissa järjestetään eri palloilulajien korkeimpien sarjatasojen otteluiden sekä yleisurheilun lisäksi myös suurempia yleisötapahtumia, kuten konsertteja ja messuja.


title: Kuopio-halli

text: Pelikentän koko on 100 × 64 metriä ja vapaa korkeus on keskeltä mitattuna 20,5 metriä. Alustana on edelleen alkuperäinen vuonna 1992 asennettu tekonurmi. Käyttöikänsä lopussa olevan tekonurmen uusiminen on viivästynyt, mutta uusi tekonurmi on käytössä arviolta vuoden 2019 aikana. Halli valaistaan 1000 luksin voimin, mikä mahdollistaa televisioinnin. Juoksurata on sisältä 337 metrin ja ulkoa 359 metrin pituinen. Hallin hyötypinta-ala on 14.000 neliömetriä.


title: Kuopio-halli

text: Kiinteissä katsomoissa on tilaa 1 300 henkilölle, ja sen lisäksi siirtokatsomoita on 1 000 hengelle. Yleisöä halliin mahtuu kerralla 9000 henkilöä. Palveluihin kuuluu myös kuntosali, 56 paikkainen kahvio, sekä useita neuvottelutiloja.


title: Riukuaita

text: Riukuaita, puuaita, puinen viisto-, piste- tai pistoaita eli aidasaita tai särentöaita on perinteinen suomalainen ja pohjoiseurooppalainen maaseudulla käytetty aita. Se tehdään vierekkäin pystyyn asetetuista seiväspareista, niiden varaan viistoon asetetuista riu’uista sekä seipäitä yhteen sitovista vitsaksista. Aitaan kuuluvat myös erilaiset portit ja veräjät. Aitaa voidaan tukea muutaman seiväsparin välein niin sanotuilla varokkailla eli vinoilla, jotka ovat sitä vasten tulevia mutta aidanseipäitä lyhyempiä vinotukia. Aidan nimitykset vaihtelevat maakunnittain ja pitäjittäin, laajalti Etelä-Suomessa termillä "riukuaita" tarkoitetaan pyöreistä riu’uista yksittäisiin tolppiin naulattua aitaa. Vitsaksilla sidottuun aitaan puut halkaistiin eli särjettiin paksummista puista, nykyisin halkaisu on jäänyt pois ja vitsaksilla sidottu aita tehdään lähes aina kokonaisista riu’uista.


title: Riukuaita

text: Aidat kehittyivät, kun pellot ja niityt ympäröitiin aitauksella, jotta eläimet pysyisivät niiden ulkopuolella. Jo 1800-luvun jälkipuolella kotieläinten omistajat yritettiin lailla määrätä pitämään eläimensä laidunaitojen sisäpuolella, mutta lopullisesti aitaustapa muuttui vasta 1950-luvulla. Peltojen ja niittyjen aidat tehtiin yleensä puusta, ja siksi puinen, vitsoilla sidottu riukuaita on vanhimpia Suomessa tavattuja aitatyyppejä. Aitamallit vaihtelivat maakunnittain. Itä-Suomessa tehtiin tiheitä aitoja, joiden tarkoitus oli estää sikoja pääsemästä peltoon sekä jäniksiä syömästä rukiin orasta. Jos seudulla ei pidetty sikoja, aitoihin jätettiin tarkoituksella aukkoja, joihin pantiin jänispauloja. Yksi perusperiaate on kuitenkin ollut, että mitä lähempänä kylää aita oli, sitä tiheämmäksi ja muutenkin paremmin se oli tehty, sillä kylässä ja sen lähellä karja ja myös siat laidunsivat vapaina. Kivisillä seuduilla pellolta koottiin kiviaitoja, joiden päälle voitiin pystyttää riukuaita.


title: Riukuaita

text: Parasta puuta aitoihin on kuusi ja kataja, josta pyrittiin tekemään ainakin aidan seipäät. Ne tehtiin ylipitkiksi. Kun aitaa korjattiin, lahoa tyveä vain veistettiin teräväksi ja seiväs palveli samalla paikalla. Kuusennäre oli myös hyvä aitapuu. Jos oli käytössä harvennettavia haapoja, kuoritut haapapuut kestivät kauan riukuina. Sidontavitsaksina oli näre paras, mutta myös koivusta tehtiin vitsaksia. Kun rautalanka tuli laajemmin käyttöön, riukuaitoja sidottiin myös sen avulla. Aidan tekeminen eli aidanpano oli useimmiten miesten työtä viljankylvön jälkeen, mutta myös naiset tekivät aitoja. Peltoaidan aidakset oli otettu jo edellisenä talvena metsästä ja ajettu työmaalle, metsässä aita tehtiin lähistön puista. Aidan pystytys oli siksi melko nopeaa työtä.


title: Riukuaita

text: Kylästä johti tavallisesti ulkopalstoille ja metsälaitumille riukuaitojen reunustama "kuja", joka oli tehty erityisesti eläinten kuljetusta ajatellen. Pelto- ja niittyaidat tarkastettiin keväisin. Niillä alueilla, missä oltermannilaitos kukoisti, saattoi oltermannin sauva olla laillisen aidan korkuinen eli seitsemän korttelia (103,6 cm). Siksi se oli sopiva mittapuu aidan tarkastukseen. Aidat olivat tieliikenteen kannalta hankalia. Kun matkaaja ajoi tai ratsasti kyläteitä, oli tämän tästä edessä veräjä ja sen avaaminen ja sulkeminen. Yhden kilometrin matkalla saattoi olla kymmenkunta veräjää, jotka kaikki olivat kiinni.


title: Get Damned

text: Get Damned on yhdysvaltalaisen metalcore-yhtyeen The Agony Scenen kolmas albumi. Se julkaistiin 23. lokakuuta 2007.


Lentopallon seurajoukkueiden Pohjoismaiden-mestaruusturnaus on Pohjoismaiden seurajoukkueiden välillä käytävä lentopalloturnaus, joka järjestettiin ensimmäistä kertaa vuonna 2008. Pohjoismaiden-mestaruusturnauksen tavoitteena on saada joukkueille lisää kansainvälisen tason pelejä sekä kehittää pohjoismaisen lentopallon tasoa ja yhteistyötä maiden ja seurojen välillä.


title: Lentopallon seurajoukkueiden Pohjoismaiden-mestaruusturnaus

text: Vuonna 2008 sekä naisten että miesten lopputurnaukset järjestettiin Suomessa.


text: Miesten pelipaikkana toimii 25.–27. tammikuuta 2008 Kerttulan liikuntahalli Raisiossa. Miesten lopputurnaukseen karsintojen kautta tiensä selvittivät ruotsalainen Falkenberg sekä norjalainen Førde. Isäntäjoukkue Raision Loimu pääsi suoraan lopputurnaukseen. Suomalaisille joukkueille olisi ollut tarjolla toinenkin suora lopputurnauspaikka, mutta mikään liigajoukkue ei ilmaissut kiinnostustaan mitellä Pohjoismaiden-mestaruudesta.


text: Naisten lopputurnaus järjestettiin Salossa 26.–27. tammikuuta. Suomesta olivat mukana Salon Viesti ja Someron Pallo. Ruotsista mukaan tuli Elverket ja Norjasta Koll.


title: Frankfurter Rundschau

text: Frankfurter Rundschau on 1. elokuuta 1945 ilmestymisensä aloittanut Frankfurt am Mainissa ilmestyvä sanomalehti. Se oli yhdysvaltalaisten miehitysalueella ensimmäinen ilmestymisensä aloittanut saksankielinen lehti. Lehden omistaa Druck und Verlagshaus Frankfurt am Main GmbH ja sen levikki on yli 181 000. Se edustaa liberaalia vasemmistolaista näkemystä.


title: The Red Jumpsuit Apparatus

text: The Red Jumpsuit Apparatus on vuonna 2003 perustettu vaihtoehto-/emorockia soittava yhtye Jacksonvillestä, Floridasta.


title: The Red Jumpsuit Apparatus

text:
The Red Jumpsuit Apparatus aloitti paikallisena yhtyeenä Middleburgissa, Floridassa.
Yhtyeen ensimmäinen demo ilmestyi vuonna 2005, minkä jälkeen he lähtivät demo-kiertueelle "Ass Shaker", "Justify" and "Face Down" -demoversioiden kanssa. Vuoden 2006 loppupuolella he julkaisivat ensimmäisen LP-levynsä, "Don`t You Fake It", singleillä "Face Down", "False Pretense", "Your Guardian Angel" ja "Damn Regret", joka myi kultaa 27. marraskuuta.


title: Dimensioanalyysi

text: Dimensioanalyysi on luonnontieteissä käytetty menetelmä, jolla selitetään eri fysikaalisten suureiden välisiä suhteita. Fysikaalisia tapahtumia kuvaamaan johdettujen yhtälöiden järkevyyttä voidaan testata dimensioanalyysin keinoin, ja sijoittamalla yhtälöön yksiköt selviää ratkaistavan suureen yksikkö. Dimensioanalyysin keksi Joseph Fourier.


title: Dimensioanalyysi

text:
Fysikaalisten suureiden dimensioita voidaan kuvata suuretta vastaavalla isoilla kirjaimilla:
Yllä olevien suureita kuvaavien dimensioiden yhdistelmillä voidaan ilmaista ns. johdannaisdimensioita, esimerkiksi nopeuden dimensio on pituus jaettuna ajalla: formula_1.


title: Dimensioanalyysi

text: Jos kyseessä on suure, jolla ei ole fysikaalista yksikköä, se on ns. dimensioton suure. Tällaisen suureen dimensio merkitään numeerisella arvolla: luvulla "1". Esimerkiksi kulmaa ilmaiseva radiaani on dimensioton suure.


title: Dimensioanalyysi

text: Fysiikan yhtälöt ovat suureyhtälöitä, joissa esiintyvillä suureilla yleensä on jokin dimensio, joskin ne voivat olla myös dimensiottomia. Suureyhtälön molempien puolten on oltava samaa dimensiota. Suureita voidaan laskea yhteen vain, jos ne ovat samaa dimensiota.


title: Luettelo Batmanin vihollisista

text: Luettelo Batmanin vihollisista on lista sarjakuvasankari Batmanin vihollisista. Ne ovat Hämähäkkimiehen vihollisten tapaan miltei yhtä tunnettuja kuin supersankari itse. Elinkaarensa aikana Batman kohdannut suuren määrän erilaisia vihollisia eri tarinoissa ja sarjakuvalehdissä.


title: Luettelo Batmanin vihollisista

text: Batmanin vihollisilla on monia yhteisiä piirteitä. Monet vihollisista eivät omaa supervoimia, mutta kärsivät erilaisista psykologisista ongelmista, kuten persoonallisuushäiriöistä, skitsofreniasta, psykooseista tai harhaisuudesta. Luonnollisesti Batman on myös taistellut lukuisia DC-universumin vihollisia vastaan, joita ei pidetä suoranaisesti Batmanin vihollisina.


title: Luettelo Batmanin vihollisista

text: Batmanin tunnetuimmat ja suurimmat vastustajat (aakkosjärjestyksessä).


title: Weetabix

text: Weetabix on samannimisen yhtiön tuottama aamiaismuropatukkamerkki. Weetabix-murokkeita tarjotaan kulhossa maidon ja hillon, hedelmien tai sokerin kanssa. Maidossa liotessaan Weetabix muuttuu vähitellen puuromaiseksi.


title: Weetabix

text: Suomessa Weetabixia markkinoi Oy Transmeri Ab.


title: Viimeinen maitohammas

text: Viimeinen maitohammas on Pate Mustajärven single ja kappale vuodelta 2006. Sen on säveltänyt Olli Lindholm ja sanoittanut Pauli Hanhiniemi. Kappale julkaistiin alun perin Mustajärven "Miehen tie – 50-vuotiskokoelma" -levyllä 30. elokuuta 2006, mutta se ilmestyi myös singlenä 11. lokakuuta. Singlellä on lisäksi "safööri-versio" kappaleesta.


title: Marcel Höhlig

text: Marcel Höhlig (s. 14. huhtikuuta 1979 Klingenthal) on saksalainen yhdistetyn hiihtäjä. Hän voitti olympiahopeaa yhdistetyn 4x5km joukkuekilpailussa vuoden 2002 talviolympialaisissa Salt Lake Cityssä.


title: Svetlana Kuznetsova

text: Svetlana Aleksandrovna Kuznetsova ( s. 27. kesäkuuta 1985 Leningrad) on venäläinen tennispelaaja, Yhdysvaltain avointen ja Ranskan avointen voittaja.


title: Svetlana Kuznetsova

text: Kuznetsova voitti vuoden 2004 Yhdysvaltain avoimen turnauksen voitettuaan loppuottelussa maannaisensa Jelena Dementjevan 6–3, 7–5. Ranskan avoimissa 2009 hän voitti loppuottelussa Dinara Safinan lukemin 6–4, 6–2. Hän on lisäksi hävinnyt kaksi Grand Slam- finaalia Justine Henin-Hardennelle. Nelinpelissä hän voitti Australian avoimet Alicia Molikin kanssa 2005. Yhteensä Kuznetsova on voittanut 13 WTA-turnausta kaksinpelissä ja 16 nelinpelissä.


title: Peter Schlickenrieder

text: Peter Schlickenrieder (s. 16. helmikuuta 1970) on saksalainen entinen hiihtäjä, joka kilpaili vuosina 1992–2002. Hän voitti olympiahopeaa henkilökohtaisessa sprinttihiihdossa vuoden 2002 talviolympialaisissa Salt Lake Cityssä.


title: Peter Schlickenrieder

text: Schlickenriederin paras henkilökohtainen sijoitus hiihdon maailmanmestaruuskilpailuissa oli 6. sija henkilökohtaisessa sprintissä Lahden MM-kisoista 2001. Hiihdon maailmancupissa hän voitti kaksi osakilpailua ja sijoittui neljä kertaa palkintokorokkeelle.


title: Yleisurheilun GP-finaali 2002

text: Yleisurheilun GP-finaali järjestettiin vuonna 2002 Pariisissa Stade Charlety -stadionilla 14. syyskuuta.


title: M/S Chiquita Nederland

text:
M/S Chiquita Nederland () on belgialaisen Great White Fleetin omistama kylmäkonttialus. "Chiquita Nederland" on rakennettu vuonna 1991 Frederikshavnissa, Tanskassa. Alus on rekisteröity Bahaman lipun alle.
Chiquita Nederlandin sisaraluksia ovat M/S Chiquita Belgie, M/S Chiquita Bremen, M/S Chiquita Deutschland, M/S Chiquita Italia, M/S Chiquita Rostock, M/S Chiquita Scandinavia ja M/S Chiquita Schweiz.


title: M/S Chiquita Nederland

text: Joulukuussa 1991 alus valmistui.


title: M/S Chiquita Nederland

text: 5. marraskuuta 2003 aluksen ilmoitettiin menettäneen peräsimensä Atlantilla, Azoreiden saariryhmän lähettyvillä. Hinaaja Fotiy Krylov otti Chiquita Nederlandin hinaukseensa. Päämäärä oli Antwerpen Belgiassa, jonne alus saapui 18. marraskuuta.


title: M/S Chiquita Nederland

text: 20. kesäkuuta 2007 asti Chiquita Brands International omisti aluksen.


title: Korkeusmittari

text: Korkeusmittarilla mitataan korkeutta haluttuun referenssitasoon verrattuna. Tyypillinen referenssitaso on keskimääräinen merenpinnan korkeus.


title: Korkeusmittari

text: 2000-luvulla korkeusmittarin toimintaperiaatteita on kolme. Mukana kuljetettavat laitteet perustuvat joko ilmanpaineen mittaamiseen, GPS-paikannukseen tai näiden yhdistelmään. Kolmas, vanhin, menetelmä perustuu teodoliitteihin ja trigonometriaan, jossa kolmion yksi sivu voidaan laskea toisen sivun ja kulmien avulla. Tätä käytetään perinteisesti maanmittauksessa, esimerkiksi tielinjojen suunnittelussa ja arkeologisten kohteiden kartoituksessa. Teodoliitin rinnalla käytetään myös takymetria ja vaaituslaitteita.


title: Korkeusmittari

text: Erittäin lyhyitä korkuksia voidaan mitata lähettämällä gammasäteilyä ja mittaammalle takaisin päin heijastuva sironta. Tätä tekniikkaa on käytetty Sojutz-avaruusaluksissa laskeutumisrakettien laukaisemiseen oikealla korkeudella.


title: Korkeusmittari

text: On tyypillistä, että absoluuttinen korkeus (esimerkiksi juoksulenkin lähtöpiste) määritetään GPS:n avulla ja muutos tähän painemittauksen avulla.


title: Korkeusmittari

text: Ilmailussa voidaan korkeutta mitata paineen avulla


title: Korkeusmittari

text: Paineen mittauselementtinä on yleesä aneroidianturi. Digitaaliset painemittarit ovat kuitenkin yleistymässä ilmailussakin.


title: Korkeusmittari

text: Matalalla lentävissä ilma-aluksissa ja risteilyohjuksissa on käytetty tutkakorkeusmittareita, joka mittaa korkeuden siten, että ilmanpaine ja ilman lämpötila ei aiheuta virheitä mitattuun korkeuteen. Nopeasti matalalla lentävät lentokoneet ovat 1960-luvultä lähtien käyttäneen "maastoa seuraavia tutkia" (terrain-following radar).


title: Venus Isle

text: Venus Isle on yhdysvaltalaisen kitaristi Eric Johnsonin vuonna 1996 julkaistu albumi.


title: Venus Isle

text: Albumin kappale "S.R.V." on omistettu blues-kitaristi Stevie Ray Vaughanille. Hänen veljensä Jimmie Vaughan soittaa kitarasoolon kyseisessä kappaleessa.


title: Scott Barchard Wilson

text: Scott Barchard Wilson (1865–1923) oli englantilainen lintutieteilijä.


title: Scott Barchard Wilson

text: Wilson tutki Havaijin linnustoa. Hän keräsi näytteitä ja retkeili laajalti Havaijin saarilla 8. huhtikuuta 1887–1888. Retken tukija ja rohkaisija oli Alfred Newton, eläintieteen professori Cambridgen yliopiston Magdalene Collegesta.


title: Scott Barchard Wilson

text: Wilson on nimennyt muun muassa itähavaijinpaliloiden suvun "Telespiza" ja laysaninpalilan ("Telespiza cantans").


title: Ammunnan maailmanmestaruuskilpailut 2006

text: Kansainvälisen ampumaurheiluliiton (ISSF) 49. maailmanmestaruuskilpailut järjestettiin 21.7.-5.8.2006 Kroatian Zagrebissa.


title: Arikemilaiset kielet

text: Arikemilaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa. Toinen kielistä on jo sammunut, ja kieliryhmän viimeisellä kielellä on enää 200 puhujaa jäljellä.


title: Kun lähdet armeijaan

text: Kun lähdet armeijaan on Raul Reimanin sanoittama suomenkielinen käännöskappale Bolland & Bolland -duon kappaleesta "You're In The Army Now". Suomenkielisen version levytti Meiju Suvas vuonna 1983.


title: Kun lähdet armeijaan

text: Pate Mustajärvi teki kappaleesta oman versionsa vuonna 2003. Hänen levytyksensä on Jani Viitasen avulla sovitukseltaan raskaampi hard rock -versio. Taustayhtyeenä singlellä soittaa Normaalijätkät (Eppu Normaalista tutut basisti Sami Ruusukallio, rumpali Aku Syrjä ja kitaristi Juha Torvinen). Mustajärvi on esittänyt kappaletta myös Popeda-yhtyeensä keikoilla.


title: Nigel Worthington

text: Nigel Worthington (s. 4. marraskuuta 1961 Ballymena, Pohjois-Irlanti) on pohjoisirlantilainen jalkapallovalmentaja, joka oli pelaajanakin maajoukkuetasoa.


title: Nigel Worthington

text: Worthington aloitti ammattilaisuransa pohjoisirlantilaisessa Ballymena Unitedissa. Vuonna 1980 hänet valittiin Pohjois-Irlannin vuoden nuoreksi pelaajaksi. Ura jatkui tämän jälkeen Englannissa Notts Countyn riveissä. Pelaajauransa huippupäivät hän pelasi 1980-luvun ja 1990-luvun molemmin puolin Sheffield Wednesdayssa. Tämän jälkeen hän pelasi vielä kaksi kautta Leedisissa sekä yhden kauden sekä Stokessa että Blackpoolissa.


title: Nigel Worthington

text: Pohjois-Irlannin maajoukkueessa Worthington pelasi 66 ottelua vuosina 1984–1997.


title: Nigel Worthington

text: Valmennusuransa Worthington aloitti Blackpoolissa pelaajauransa ollessa vielä käynnissä kaudella 1997–1998. Hän tosin toimi vain vähän aikaa pelaaja-valmentajana ja keskittyi vain valmennustehtäviin.


title: Nigel Worthington

text: Worthinton aloitti Bryan Hamiltonin apulaismanagerina Norwich Cityssä kaudella 1999–2000. Hamilton erosi huonosti alkaneen kauden jälkeen ja Worthington siirtyi hänen tehtäviinsä 4. joulukuuta 2000. Kauden loppuun mennessä Worthington nosti Norwichin sarjan pohjalta turvaan 15. sijalle. Seuraava kausi sujuikin jo paremmin ja Norwich City menetti nousun Englannin valioliigaan vasta ratkaisevan playoff-ottelun rangaistuspotkukilpailussa Birmingham Citya vastaan.


title: Nigel Worthington

text: Worthington luotsasi Norwichin suoraan nousuun Valioliigaan kaudella 2003–2004 seuran historian ennätyspisteillä. Seuraava kausi Valioliigassa ei sujunut kuitenkaan kovin mallikkaasti. Tuloksena oli 19. sija ja 77 omiin päästettyä maalia. Putoamisen jälkeinen kausikaan ei sujunut hyvin ja 1. lokakuuta 2006 Burnleylle kärsityn 4–1 tappion jälkeen Worthingtonin ja seuran välinen sopimus purettiin. Irtisanomisestaan huolimatta Worthington lausui ylistäviä sanoja seurasta ja siellä viettämästään kuudesta vuodesta.


title: Nigel Worthington

text: 11. huhtikuuta 2007 Nigel Worthington nimitettiin Leicester Cityn manageriksi kauden viiden viimeisen pelin ajaksi.


title: Nigel Worthington

text: 1. kesäkuuta 2007 Pohjois-Irlannin jalkapalloliitto nimesi Nigel Worthingtonin Pohjois-Irlannin manageriksi. Pohjois-Irlannin selvittyä lopulta kolmanneksi EM2008-karsintalohkossaan Worthingtonin sopimusta jatkettiin vuoteen 2010 saakka. Sopimusta jatkettiin vielä lisää eteenpäin vuoden 2012 jalkapallon EM-kisojen karsintojen loppuun asti. Lokakuussa 2011 Worthington ilmoitti jättävänsä paikkansa viimeisen Italiaa vastaan pelattavan EM-karsintaottelun jälkeen.


title: Karitiâna

text: Karitiâna on arikemilaisiin kieliin ryhmään kuuluva SVO-kieli, jota puhutaan Brasiliassa Candeias-joen rannoilla.


title: Ukontulikukka

text: Ukontulikukka ("Verbascum thapsus") on kaksivuotinen ruohovartinen kasvi.


title: Ukontulikukka

text: Ukontulikukka kasvattaa ensimmäisenä vuonna hopeankarvaisen lehtiruusukkeen. Toisena vuonna nousee jopa kaksi metriä korkea haaraton kukkavarsi, jossa puhkeavat heinäkuussa lämpimänkeltaiset kukat.


title: Ukontulikukka

text: Ukontulikukkaa tavataan Skandinavian eteläosissa sekä Keski- ja Etelä-Euroopassa. Ukontulikukka voi olla puutarhakarkulainen tai rautakautisen asutuksen indikaattorikasvi.


title: Ukontulikukka

text: Lehdiltään ja varreltaan tummempi sekä matalampi tummatulikukka ("Verbascum nigrum") muistuttaa ukontulikukkaa.


title: Tuntemattomat

text: Tuntemattomat oli MTV3-kanavalla esitettävä suomalainen kilpailuohjelma, joka perustuu yhdysvaltalaisen Reveille Productionin formaattiin "Identity". "Tuntemattomien" ensimmäinen tuotantokausi esitettiin 11. tammikuuta 2008 – 28. maaliskuuta 2008, ja toinen tuotantokausi esitettiin 13. maaliskuuta 2009 – 12. kesäkuuta 2009.


title: Tuntemattomat

text: Ohjelman juonsi Jaakko Saariluoma.


title: Tuntemattomat

text: Studiossa olevan kilpailijan täytyy yhdistää kaksitoista sanaa tai lausetta eli identiteettiä kahteentoista studiossa olevaan henkilöön. Identiteettejä voivat olla muun muassa "kolmen lapsen isä", "lääkäri", "vatsastapuhuja", "poliisi", "voittanut maailmanmestaruuden jalkapallossa" ja niin edelleen. Mitä enemmän identiteettejä kilpailija arvaa oikein, sitä enemmän hän voittaa rahaa. Mikäli kilpailija pystyy yhdistämään kaikki kaksitoista identiteettiä, hän voittaa ohjelman pääpalkinnon 30 000 euroa.


title: Tuntemattomat

text:
Jos kilpailija tarvitsee apua kilpailun aikana, hänellä on käytettävänään kolme apukeinoa:
Tunnistettavana olevat Tuntemattomat ovat yleensä vieraita ihmisiä. Joukossa on kuitenkin silloin tällöin mukana myös julkisuuden henkilöitä. Suluissa on päivämäärä, jona jakso on esitetty.Tunnistettavana olisi ollut myös näyttelijä-laulaja Mandi Lampi, jonka kuoleman takia jaksoa ei kuitenkaan esitetty. MTV3:n tuottajan Hanna Myllerin mukaan kyseistä jaksoa ei olisi välttämättä muutenkaan näytetty, sillä kyseisessä jaksossa ollut kilpailija ei menestynyt kovinkaan hyvin.


title: Vääksyn Yhteiskoulu

text: Vääksyn Yhteiskoulussa toimivat Asikkalan kunnan peruskoulun luokat 7–9 sekä lukio. Lukiossa opiskelee noin 170 oppilasta, yläkoulussa noin 300. Lukiossa on ilmailulinja, josta voi jatkaa ilmailuammattiin. Lukio ja yläaste toimivat samoissa tiloissa, joten suurin osa opettajista opettaa sekä lukiossa että yläasteella. Opettajia koulussa on noin 35. Koulun rehtori on Jarkko Koponen ja apulaisrehtorina toimii Sari Puputti. Koulussa on mm. auditorio ja oma kirjasto.


title: Vääksyn Yhteiskoulu

text: Koulu sijaitsee Vääksyn taajamassa koulunmäellä muutaman kilometrin päässä keskustasta. Samalta mäeltä löytyy myös Aurinkovuoren koulu (ent. Vääksyn koulu), Asikkalan kunnan kirjasto, urheilukenttä sekä liikunta- ja jäähalli.


title: Vääksyn Yhteiskoulu

text:
Vääksyn Yhteiskoulu on perustettu vuonna 1926. Koulun eri rakennusosat ovat valmistuneet vuosina: 1931, 1958 ja 1975. Vuonna 1999 valmistui suuri saneeraus- ja uudisrakennushanke.
15. joulukuuta 2007 Julkaistiin Vääksyn Yhteiskoulun historiikki. Julkistamistilaisuus pidettiin Vääksyn Yhteiskoulun Tuki- ja Stipendisäätiön 50-v. juhlan yhteydessä.


title: Minin eka kerta

text: Minin eka kerta () on Nick Guthen ohjaama ja käsikirjoittama elokuva vuodelta 2006. Se on tyylilajiltaan draamakomedia. Pääosissa näyttelevät Alec Baldwin, Nikki Reed, Luke Wilson ja Carrie-Anne Moss. Yksi elokuvan tuottajista oli Oscar-palkittu näyttelijä Kevin Spacey.


title: Minin eka kerta

text: Mini on yksinhuoltajaäidin tyttö, joka juhlii, polttaa ja juo. Hän toimii myös ilotyttönä. Elokuva alkaa lopusta, kun Mini pitää valmistujaispuheensa koulun edessä.


title: Minin eka kerta

text: Minin äiti on alkoholisti ja narkomaani. Hän tapaa miehen nimeltä Martin, ja he alkavat seurustella. Martin tietää että Minin äiti pettää tätä, joten hän on käynyt vieraissa itsekin. Eräänä iltana Martin tilaa ilotytön luokseen, joka osoittautuu Miniksi. Mini peittää Martinin silmät solmiolla, jotta tämä ei saisi tietää kenen kanssa hän on. Kun Mini sitten unohtaa avaimensa Martinin luo, Mini jää kiinni. Mini ja Martin rakastuvat ja alkavat suunnitella miten Minin äiti saataisiin pois kuvioista.


title: Minin eka kerta

text: Sekoittaakseen äitinsä mielen Mini alkaa sujauttaa tämän drinkkeihin pillereitä, jotka varastaa koulustaan. Myöhemmin Mini ja Martin pyytävät äitiä mukanaan illalliselle, mutta tällä on liian huono olo. Minin ja Martin lähtevät, ja taloon murtautuu kaksi mustaan pukeutunutta henkilöä. Minin äiti yrittää soittaa hätänumeroon. Kun Mini ja Martin palaavat tekaistulta illalliseltaan, he löytävät äidin kuolleena vieressään tyhjä lääkepurkki. Mini keksii, että olisi loistava alibi, jos he siirtävät äidin autoon sekä meikkaisivat ja laittaisivat tälle juhlavaatteet päälle.


title: Minin eka kerta

text: Minin ja Martinin lomaillessa heidän naapurinsa on myös siellä ja kuvaa heitä salaa. Kun Martin alkaa saada kuvia ja niihin liitettyjä viestejä, Martin menee kiihtyneenä naapuriin. Mini soittaa paikalle poliisit, jotka vievät Martinin vankilaan yöksi. Kun Mini tulee vierailulle, hän kertoo Martinille suunnitelleensa kaiken: Mini oli itse lähettänyt kuvat, jotta Martin menisi naapuriin ja hakkaisi tämän, jolloin Mini voisi soittaa poliisit paikalle. Mini tiesi, että he olivat vaarassa paljastua, joten hän lavasti Martinin syylliseksi kaikkeen. Kun Martin yrittää selittää että Mini on myös syyllinen, kukaan ei usko häntä. Elokuvan päättyessä näytetään Minin ajavan vapaana autollaan.


title: Kaarle I (Romania)

text: Kaarle I (Karl Eitel Friedrich Zephyrinus Ludwig von Hohenzollern-Sigmaringen) (20. huhtikuuta 1839 – 10. lokakuuta 1914) oli Romanian ruhtinas vuodesta 1866 ja kuningas vuodesta 1881. Hän oli Romanian ensimmäinen Hohenzollern-Sigmaringen-suvun valtionpäänmies. Suku hallitsi Romaniaa vuoden 1947 tasavallaksi julistamiseen asti. Kaarle I:n isä oli saksalaisen Hohenzollern-Sigmaringenin ruhtinaskunnan viimeinen ruhtinas Kaarle Anton.


title: Kaarle I (Romania)

text: Kaarle johti hallituskaudellaan henkilökohtaisesti maansa armeijaa vuosina 1877–1878 käydyssä Venäjän–Turkin sodassa, jonka seurauksena Romania itsenäistyi täysin osmanien vallasta Berliinin sopimuksella 1878. Kaarlen valtakauden lopulle osui myös toinen Balkanin sota, jonka jälkeen solmitussa Bukarestin rauhassa Romania sai Bulgarialta Etelä-Dobrudžan 1913.


title: Kaarle I (Romania)

text: Kaarle solmi vuonna 1869 avioliiton Wiedin prinsessa Elisabetin (1843–1916) kanssa. Pariskunnalla oli ainoastaan yksi tytär, Marie (1870–1874), joka lisäksi eli vain kolmevuotiaaksi. Kruununperimyksen turvaamiseksi Kaarle adoptoi vuonna 1888 veljenpoikansa Ferdinandin, joka nousikin Romanian valtaistuimelle Kaarlen kuoltua 10. lokakuuta 1914, vain vähän sen jälkeen kun ensimmäinen maailmansota oli syttynyt.


title: Alppihiihdon maailmanmestaruuskilpailut 1954

text: 13. alppihiihdon maailmanmestaruuskilpailut järjestettiin Ruotsin Åressa 1.–7. maaliskuuta 1954.


text: Isäntämaa


title: Jordan EJ13

text: Jordan EJ13 oli Gary Andersonin suunnittelema Formula 1-auto, jota Jordan käytti kaudella 2003. Kuljettajina toimivat italialainen Giancarlo Fisichella, irlantilainen Ralph Firman ja unkarilainen Zsolt Baumgartner, joka korvasi loukkaantuneen Firmanin Unkarin ja Italian GP:ssä. Auto painoi kuljettajan kanssa 600 kg ja oli 950 mm korkea ja 4 650 mm pitkä.


title: Jordan EJ13

text: Kausi 2003 toi Jordanille uudet Ford Cosworthin moottorit Hondan siirryttyä BARin yhteistyökumppaniksi. Giancarlo Fisichella rinnalle nostettiin irlantilainen tulokaskuljettaja Ralph Firman. Ehdolla toiseksi kuljettajaksi oli myös brasilialainen Felipe Massa. EJ13-auton väritys oli pirteä keltainen, koska tupakkayhtiö Benson & Hedges palasi takaisin pääsponsoriksi. Rengastoimittajana jatkoi Bridgestone. Jarrut tallille valmisti Brembo.


title: Jordan EJ13

text: Kausi käynnistyi jälleen heikkojen tulosten saattelemana. Nyt jopa kymmenen parhaan joukkoon pääseminen oli jo ihme. Jordan voitti kuitenkin vielä kertaalleen neljän vuoden tauon jälkeen, kun Fisichella ajoi yllätysvoittajaksi sateen sotkemassa Brasilian GP:ssä. Brasilian GP oli myös tallin 200 GP. Voitto oli Fisichellan uran ensimmäinen. Firman ajoi F1-urallaan ensimmäistä ja viimeistä kertaa pisteille Espanjan GP:ssä sijoittumalla kahdeksanneksi.


title: Jordan EJ13

text: Kesäkuussa Fisichella ilmoitti haluavansa siirtyä Jordanilta isompaan talliin seuraavaksi kaudeksi. Hän sanoi tuskastuneensa keskeytyksiin ja auton kilpailukyvyttömyyteen. "Olen kyllästynyt kärsimään. Haluan päästä näyttämään, minkä arvoinen olen. Tarvitsen vielä toisen hyvän tuloksen, jotta saan lopultakin paikan hyvästä tallista.", Fisichella kertoi Gazzetta dello Sport -lehden haastattelussa.


title: Jordan EJ13

text: Myöhemmin kesällä Eddie Jordan sanoi tallinsa tulevaisuuden olevan turvattu. Taustalla oli kuitenkin tallin oikeudenkäynnissä kokema kova tappio Vodafonea vastaan, jonka seuraksena Jordan joutui maksamaan kaksi kolmasosaa Vodafonen oikeudenkäyntikuluista. Eddie Jordan myös ilmoitti, ettei hänen tallinsa ole myynnissä. Alle kuukauden kuluttua tapahtuneesta Jordan oli halukas myymään enemmistöosuuden tallistaan jollekin autotehtaalle.


title: Jordan EJ13

text: Loppukaudella unkarilainen Zsolt Baumgartner pääsi ajamaan debyyttikilpailunsa Unkarin GP:ssä, kun hän tuurasi loukkaantunutta Firmania. Yhdysvaltain GP:ssä Fisichella ajoi kauden viimeiset pisteet sijoittumalla seitsemänneksi.


title: Jordan EJ13

text: Jordan sijoittui valmistajien MM-sarjassa yhdeksänneksi – voittaen enää vain pisteittä jääneen Minardin. Pisteitä konkurrsin partaalla ollut talli keräsi vain 13 kappaletta, mikä kuitenkin oli viime kauteen verrattuna parempi saavutus.


title: Alppihiihdon maailmanmestaruuskilpailut 1950

text: 11. alppihiihdon maailmanmestaruuskilpailut järjestettiin Yhdysvaltain Aspenissa 13.–18. helmikuuta 1950. Suurpujottelussa kilpailtiin ensimmäistä kertaa, alppiyhdistetty ei kuulunut ohjelmaan.


title: Cult (Apocalyptican albumi)

text: Cult on Apocalyptican kolmas albumi. Se ilmestyi vuonna 2001. "Cultista" on julkaistu myös Special Edition, jossa on mukana sanoitetut versiot kappaleista ”Path” ja ”Hope”.


title: Cult (Apocalyptican albumi)

text: Albumi nousi Suomen virallisen listan sijalle 15.


title: Belarus MTZ-2

text: Belarus MTZ-2 oli neuvostoliittolainen traktori, jota valmistettiin vuosina 1953–1958 Minskissä MTZ-merkkisenä ja Dnepropetrovskissa Ukrainassa UMZ-merkkisenä. Niitä on valmistettu 148 000 kappaletta, joista suurin osa on myyty SEV-maihin. Kyseinen malli oli Minskin traktoritehtaan ensimmäinen malli ja näin ollen maailman ensimmäinen "Belarus" traktori. Tekniikaltaan se perustui KD-35 telatraktoriin, moottori ja voimansiirto olivat samoja. Traktorin käynnistäminen tapahtui 350cc kaksitahti bensamoottorilla, joka samalla myös lämmitti traktorin dieselmoottorin. MTZ-2:sta kehiteltiin myöhemmin paranneltu malli, Belarus MTZ-5.


title: Belarus MTZ-2

text: Neuvostoliittolaiseen tapaan ulkomaille myytävät traktorit maalattiin punaisiksi ja kotimarkkinoille menevät maalattiin joko vihreiksi tai sinisiksi. Suomeen traktori ei Vakolan koetusselostuksen mukaan soveltunut kömpelön rakenteensa (pituus 3,5 metriä ja paino vakiovarusteilla noin 2 500 kg) ja alimitoitettujen etupyöriensä vuoksi. Vakolan koetusselostuksessa on kuitenkin havaittavissa melkoisia puutteita: käynnistysmoottorin ilmoitetaan olevan ilmajäähdytteinen, vaikka todellisuudessa se on nestejäähdytteinen. Konela-yhtiö ilmoittaa myyneensä Suomessa 25 MTZ-2:sta vuosina 1954–1957.


title: Ferenc Molnár

text: Ferenc Molnár (12. tammikuuta 1878 Budapest – 1. huhtikuuta 1952 New York) oli unkarilainen kirjailija ja toimittaja.


title: Ferenc Molnár

text: Molnár opiskeli oikeustiedettä Budapestissä ja Genevessä. Kirjailijaksi hän ryhtyi 19-vuotiaana ja tuli tunnetuksi näytelmällään "Paholainen" ("Az ördög", 1907). Suomessa Molnár tunnetaan ensisijaisesti nuorisoromaanistaan "Koulupoikia" ("A Pál utcai fíúk", 1907).


title: Ferenc Molnár

text: Useista Molnárin näytelmistä on tehty elokuvasovituksia ja musikaaleja, kuten näytelmästä "Liliom" (1909), jonka on sanottu merkitsevän unkarilaisille suunnilleen samaa kuin "Nummisuutarit" suomalaisille. Näytelmän nimihenkilö Liliom on hurmuri, joka työskentelee tivolissa karusellinhoitajana. Väliajan jälkeen siirrytään tuonpuoleiseen. Liliomille suodaan mahdollisuus parantaa tapansa. Hän pääsee pois helvetistä ja palaa maan päälle sovittamaan kolttosiaan. Hän kuitenkin jatkaa holtitonta elämää eikä ota opikseen. Muun muassa Fritz Lang (1933) ja Henry King (1956) ovat tehneet näytelmästä elokuvasovituksen ja sen pohjalta on muokattu myös musikaali "Karuselli".


title: Ferenc Molnár

text: Molnár ihaili ranskalaista näytelmätaidetta, mikä kuvastuu näytelmässä "Täydellinen persikka" ("Játék a kastélyban", 1926), joka on metafiktio. Päähenkilö Sándor Turai suunnittelee näytelmän kirjoittamista. Näytelmän alussa hän osoittaa sanansa suoraan yleisölle ja rikkoo näin todellisuuden ja illuusion rajan.


title: Ferenc Molnár

text: Ensimmäisen maailmansodan aikana Molnár toimi sotakirjeenvaihtajana. Vuonna 1940 hän joutui pakenemaan Yhdysvaltoihin, jossa hän jatkoi kirjoittamistaan ja kohosi maailmanmaineeseen.


title: Ferenc Molnár

text: Lähteet:


title: Falkenbergs VBK

text: Falkenbergs Volleybollklubb on ruotsalainen lentopalloseura, joka pelaa maan ylimmällä sarjatasolla, Elitserienissä. Elitserienissä joukkue on pelannut vuodesta 2002 lähtien. Falkenbergs VBK perustettiin vuonna 1985, kun kaksi Falkenbergin lentopalloseuraa Ätradalens VK ja Köinge yhdistettiin. Tästä myös joukkueen lyhenne on saanut nimensä.


title: Falkenbergs VBK

text: Falkenbergin joukkue voitti Ruotsin Elitserienin historiansa ensimmäisen kerran vuonna 2007. Joukkue voitti tiukassa loppuottelusarjassa edellisvuoden mestarin. Falkenberg pelasi vuonna 2008 myös seurajoukkueiden Pohjoismaiden-mestaruusturnauksessa, jossa se sijoittui hopealle.


title: Juha Wuolijoki

text: Juha Wuolijoki (s. 10. marraskuuta 1969 Helsinki) on suomalainen elokuvaohjaaja, elokuvatuottaja, käsikirjoittaja sekä Snapper Films -elokuvatuotantoyhtiön toimitusjohtaja.


title: Juha Wuolijoki

text: Wuolijoki tunnetaan erityisesti palkittujen elokuviensa "Gourmet Clubin" (2004), "Joulutarinan" (2007) ja "Hella W:n" (2011) ohjaajana ja tuottajana. Hän on osallistunut myös molempien elokuvien käsikirjoittamiseen.


title: Juha Wuolijoki

text: Wuolijoki valmistui taiteiden maisteriksi vuonna 1995 Taideteollisesta Korkeakoulusta (Aalto Yliopisto) ja on Producers Guild of American (PGA) Producers Councilin sekä European Film Academyn (EFA) jäsen.


title: Juha Wuolijoki

text: Wuolijoen vuonna 2004 ohjaama ja tuottama Gourmet Club voitti Monte Carlon televisiofestivaaleilla parhaan käsikirjoituksen palkinnon ja osallistui Yleisradion yhtenä ehdokkaana 57. Prix Italia -festivaaleille Milanossa. Elokuva palkittiin myös muun muassa Long Island International Film Expossa parhaana vieraskielisenä elokuvana sekä Venlalla parhaana TV-elokuvana.


title: Juha Wuolijoki

text: Snapper Filmsin koko perheen elokuva "Joulutarina" (2007) oli ilmestyessään yleisömenestys ja on levinnyt laajemmalle maailmalle kuin mikään muu suomalainen näytelmäelokuva. Elokuvan oikeudet on myyty yli 120 maahan ja se on valittu useille kansainväliselle elokuvafestivaaleille, muun muassa Film Festival Cine-Jeune de l'Aisne in France, Chicago Children's Film Festival ja Zlin - 48th International Film Festival for Children and Youth in Czech Republic. Vuonna 2008, Sarasotan 10. elokuvafestivaaleilla "Joulutarina" oli yleisön valinta vuoden parhaaksi vieraskieliseksi elokuvaksi. Elokuva voitti kaksi Jussi-palkintoa (kuvaus, yleisöpalkinto) ja julkaistiin uudelleen teattereissa vuosina 2008 ja 2009. DVD-ja Blu-Ray -julkaisuna "Joulutarina" oli ensimmäinen suomalainen kokoillan elokuva, joka on myynyt platinaa (100 000 kappaletta).


title: Juha Wuolijoki

text: Vuonna 2009 Snapper Films aloitti yhteistyön elokuvatuotantoyhtiö Black Forest Filmsin kanssa. Ensimmäinen yhteistyössä tehty projekti oli komedia "Father, Son and a Holy Cow" (2011), jonka yhteistuottajana Wuolijoki toimi.


title: Juha Wuolijoki

text: Vuonna 2011 sai ensi-iltansa Wuolijoen elokuva "Hella W", joka kertoo kansainvälisesti menestyneestä näytelmäkirjailijasta, liikenaisesta ja poliittisesta vaikuttajasta Hella Wuolijoesta. Elokuvan alkuperäiskäsikirjoituksen on kirjoittanut Outi Nyytäjä. Se voitti kaksi Jussi-palkintoa (puvustus, lavastus).


title: Juha Wuolijoki

text: Wuolijoen tuottama kotimainen Timo Parvelan Ella ja kaverit -kirjasarjaan perustuva koko perheen elokuva "Ella ja kaverit" sai ensi-iltansa elokuvateattereissa joulukuussa 2012 ja keräsi Suomessa yli 100 000 katsojaa. Elokuva sai jatkoa joulukuussa 2013, kun Wuolijoen tuottama "Ella ja kaverit 2 – Paterock" tuli elokuvateattereihin.


title: Juha Wuolijoki

text: Wuolijoen projekteihin kuuluu myös ranskalainen komedia "Let My People Go!" (2011), jonka vastaavana tuottajana Wuolijoki toimi. Snapper Filmsin uusimpia projekteja on Wuolijoen tuottama ja ohjaama "Zarra's Law", New Yorkiin sijoittuva rikosdraama, jota tähdittävät muun muassa Tony Sirico, Brendan Fehr, Erin Cummings sekä Oscar-ehdokkaat Renée Taylor ja Burt Young. Bollywood-elokuva "Shamitabh" (2015) on osittain kuvattu Suomessa ja Snapper Films toimi elokuvan suomalaisena tuotantoyhtiönä.


title: Karhuhalli

text: Karhuhalli sijaitsee Porin urheilukeskuksessa. Halli on valmistunut vuonna 1992. Sen pelikentän koko on 100 m × 64 m ja vapaa korkeus keskeltä mitattuna 18 metriä. Hallissa on jäljellä alkuperäinen, vuonna 1992 asennettu kumirouhetekonurmi 12 millin nukalla. Kenttää kiertävän Spurtan-pinnoitteisen juoksuradan pituus on 398,213 metriä ja pisin juoksusuora 134 metriä. Hallin itäpäädyssä sijaitsevat yleisurheilun kenttälajien suoritus- tai harjoituspaikat. Hallin istumakatsomossa on tilaa 500 katsojalle ja hallin valot valaisevat kentän noin 625 luksin voimin. Hallin yhteydessä on myös voimailutilat, kahvio sekä neuvottelutilat 40 henkilölle. Hallin pukuhuonetilat ovat myös viereisellä tekojääradalla pelaavien jääpalloilijoiden käytössä. Kenttä pinnoitettiin uudelleen kesällä 2008.


title: Karhuhalli

text: Karhuhallissa on pelattu yksi jalkapallon Veikkausliigan ottelu, huhtikuussa 1996 FC Jazzin ja Jaron välillä. Ottelussa saavutettiin Karhuhallin yleisöennätys urheilutapahtumissa, 1 300 katsojaa. Helmikuussa 1997 Jazz kohtasi Karhuhallissa harjoitusottelussa ruotsalaisen AIK Tukholman. Jazzin lisäksi hallissa ovat sarjaotteluita pelanneet FC PoPa ja NiceFutis.


title: Karhuhalli

text: Halli on toiminut jalkapallon TUL Cupin lopputurnauksen isäntänä vuonna 1993. Pesäpallon naisten halli-SM on Karhuhallissa pelattu useampia kertoja.


title: Karhuhalli

text: Urheilutapahtumien lisäksi Karhuhalli toimii erilaisten messujen ja konserttien pitopaikkana. Viime vuosina siellä ovat esiintyneet muun muassa Eppu Normaali, Yö ja Hector.


title: Karhuhalli

text: Hallissa järjestetään vuosittain Porin Rakennusmessut. Myös Satakunnan Messut järjestää Karhuhallissa säännöllisesti erilaisia messutapahtumia.


title: Kaarle III (Espanja)

text: Kaarle III (20. tammikuuta 1716 – 14. joulukuuta 1788) oli Espanjan kuningas 1759–1788, Napolin ja Sisilian kuningas 1735–1759 (nimellä Kaarle VII) ja Parman herttua 1732–1735 (nimellä Kaarle I). Hän edusti valistunutta yksinvaltiutta. Kaarle III:n vanhemmat olivat Espanjan kuningas Filip V ja tämän toinen puoliso Elisabet Farnese. Kaarle sai suurvaltojen sopimuksella hallittavakseen aluksi Parman herttuakunnan, joka Puolan perimyssodan jälkeen vaihdettiin Napolin kuningaskuntaan, mutta hän luopui siitä perittyään Espanjan kruunun lapsettomana kuolleelta veljeltään Ferdinand VI:ltä.


title: Kaarle III (Espanja)

text: Kaarle III paransi Madridin oloja ja rakennutti sinne paljon julkisia rakennuksia: puistokatuja, aukioita, puutarhoja ja suihkulähteitä sekä hankki kaduille kivetyksen ja valaistuksen. Kaarle III olikin yksi Madridin historian suosituimmista kuninkaista, ja sanontaa "paras pormestari, kuningas" käytettiin laajalti. Hän oli harras katolinen, mutta inhosi jesuiittoja.


title: Benno Fürmann

text: Benjamin "Benno" Fürmann (s. 17. tammikuuta 1972) on saksalainen näyttelijä. Hän syntyi Berliinissä ja opiskeli Lee Strasbergin teatteri-instituutissa Yhdysvalloissa.


title: Benno Fürmann

text: Fürmann on esiintynyt muiden muassa elokuvissa "Anatomia" (2000), Sissi ja sotamies (Der Krieger und die Kaiserin) (2000), "The Order" (2003) ja "Päivän ilman sotaa" (2005). Hänellä on ollut myös useita televisiorooleja.


title: Benno Fürmann

text: Fürmann on voittanut lukuisia palkintoja, kuten "Deutscher Fernsehpreisin" (1999) ja "Bayerischer Filmpreisin" (2000).


title: SdKfz 11

text: SdKfz 11 "(Sonderkraftfahrzeug 11 leichter Zugkraftwagen 3 t)" oli Saksan armeijan Wehrmachtin toisessa maailmansodassa käyttämä puolitelavaunu. Hanomag aloitti vuonna 1938 Hansa-Lloyd-Goliathin HL kl6 -puolitelavaunuun perustuvan ajoneuvon sarjavalmistuksen.


title: SdKfz 11

text: Alun perin se oli tarkoitettu tykkien vetoajoneuvoksi, alkaen 37 mm FlaK 43 -ilmatorjuntatykistä 105 mm leFH 18 -kenttätykkiin asti. Kenttäkäytössä sitä kuitenkin käytettiin varsinaisen tehtävänsä lisäksi yleiskuljetusajoneuvona.


title: Førde VBK

text: Førde Volleballklubb on norjalainen lentopalloseura. Se on hallitseva Norjan liigan mestari. Seura on perustettu vuonna 1974. Joukkue osallistui vuonna 2008 myös historian ensimmäistä kertaa järjestettyyn seurajoukkueiden Pohjoismaiden-mestaruusturnaukseen, jossa se sijoittui pronssille.


title: Førde VBK

text: Joukkue voitti Norjan cupin vuonna 2008.


title: Dome Karukoski

text: Thomas ”Dome” August George Karukoski (s. 29. joulukuuta 1976 Nikosia, Kypros) on suomalainen kahdesti Jussi-palkittu elokuvaohjaaja.


title: Dome Karukoski

text: Karukoski on ohjannut elokuvat "Tyttö sinä olet tähti" (2005), "Tummien perhosten koti" (2008), "Kielletty hedelmä" (2009), "Napapiirin sankarit" (2010), "Leijonasydän" (2013), "Mielensäpahoittaja" (2014) ja "Tom of Finland" (2017).


title: Dome Karukoski

text: Joulukuussa 2013 yhdysvaltalainen viihdelehti "Variety" listasi Karukosken kymmenen vuoden kiinnostavimman elokuvaohjaajan ("10 Directors to Watch") joukkoon ensimmäisenä suomalaisena.


title: Dome Karukoski

text: Taideteollisessa korkeakoulussa elokuvaohjaamista opiskelleen Karukosken ensimmäinen elokuva "Tyttö sinä olet tähti" (2005) sai positiivisen vastaanoton niin kriitikoilta kuin yleisöltäkin. Elokuva nosti Samuli Vauramon ja Pamela Tolan suomalaisten näyttelijöiden tähtikaartiin ja toimi Karukosken lopputyönä Taideteollisessa korkeakoulussa.


title: Dome Karukoski

text: Karukosken toinen pitkä elokuva sai ensi-iltansa alkuvuonna 2008. Kyseessä oli Leena Landerin romaaniin perustunut kasvatuslaitostarina "Tummien perhosten koti". Romaanin filmatisointioikeudet oli myyty 1990-luvun alussa Hollywoodiin, mutta Solar Films osti ne takaisin Suomeen 2000-luvun taitteessa. Karukoski voitti elokuvasta parhaan ohjauksen Jussin vuonna 2009. Vuonna 2008 esitettiin MTV3:lla myös Karukosken ohjaama neliosaisen sarja "Veljet".


title: Dome Karukoski

text: Vuonna 2009 ilmestynyt Karukosken kolmas elokuva "Kielletty hedelmä" oli kasvutarina kahdesta vanhoillislestadiolaisesta tytöstä, jotka lähtevät kotipitäjästään Pohjanmaalta kesäksi Helsinkiin.


title: Dome Karukoski

text: Karukosken neljäs elokuva "Napapiirin sankarit" sai ensi-iltansa lokakuussa 2010 ja oli vuoden katsotuin elokuva yli 300 000 katsojallaan. Karukoski voitti elokuvallaan toisen kerran parhaan ohjauksen Jussi-palkinnon vuonna 2011.


title: Dome Karukoski

text: Karukosken viides elokuva "Leijonasydän" sai ensi-iltansa vuonna 2013, jonka pääosissa ovat Peter Franzén ja Laura Birn. Elokuva on Karukoksen toiseksi katsotuin "Napapiirin sankareiden" jälkeen.


title: Dome Karukoski

text: Vuonna 2014 ensi-iltansa sai Karukosken kuudes elokuva "Mielensäpahoittaja", joka perustuu Tuomas Kyrön menestyskirjoihin. Elokuvan pääosissa ovat Antti Litja, Petra Frey, Mari Perankoski ja Iikka Forss. Elokuva sai ensi-iltansa Toronton elokuvajuhlilla 4. syyskuuta 2014.


title: Dome Karukoski

text: Karukosken seitsemäs pitkä ohjaustyö oli helmikuussa 2017 ensi-iltansa saanut elämäkertaelokuva "Tom of Finland", joka kertoo homoeroottisista Tom of Finland -piirroksistaan maailmanlaajuisesti tunnetusta Touko Laaksosesta. Elokuva kuvattiin Suomessa, Saksassa ja Pohjois-Amerikassa ja pääosaa esitti Pekka Strang.


title: Dome Karukoski

text: Keväällä 2017 uutisoitiin Karukosken hankkeesta ohjata uransa ensimmäinen Hollywood-elokuva "The Starling", jonka pääosia esittäisivät maaliskuussa julkaistun tiedon mukaan Keanu Reeves ja Isla Fisher. Heinäkuussa ilmoitettiin, että Karukoski ohjaa J. R. R. Tolkienista kertovan elämäkertaelokuvan, jonka tuottaa Fox Searchlight Pictures. "Tolkienin" kuvaukset alkoivat Liverpoolissa lokakuussa 2017. Karukosken sopimukseen kuuluu toinenkin elokuva Fox Searchlightille.


title: Dome Karukoski

text: Lokakuussa 2017 Karukoskelle myönnettiin Suomi-palkinto.


title: Dome Karukoski

text: Karukoski syntyi Kyproksella, josta hän muutti viisivuotiaana Suomeen. Hänen äitinsä on Lähi-idän freelance-kirjeenvaihtaja Ritva Karukoski. Karukosken tammikuussa 2015 kuollut isä oli yhdysvaltalainen näyttelijä-runoilija George Dickerson, joka on näytellyt muun muassa elokuvissa "Cutterin kosto" (1981), "Psyko II" (1983), Väkivallan vihollinen 4 (1987) ja "Blue Velvet – ja sinisempi oli yö" (1986) sekä televisiosarjassa "Hill Street Blues".


title: Dome Karukoski

text: Karukoski on yhdentoista muun julkisuuden henkilön kanssa Aino-Kuutamo Uusitorpan tekemässä kirjassa "Sä et tiedä miltä musta tuntuu" (WSOY 2011). Tässä nuorille tarkoitetussa selviytymisoppaassa Karukoski kertoo, millaista oli olla koulukiusattu.


title: Gospel Power

text: Gospel Power oli suomalainen hengellistä rytmimusiikkia esittänyt yhtye. Yhtye perustettiin vuonna 1980. Gospel Powerin kantavana voimana toimi Lasse Heikkilä, joka on säveltänyt ja sanoittanut lähes kaikki yhtyeen kappaleet.


title: Gospel Power

text: Gospel Powerin ponnahti julkisuuteen voitettuaan vuonna 1981 Tampereella pidetyn Nuoriston Taidetapahtuman parhaan yhtyeen ja Hämeen läänin parhaan hengellisen yhtyeen tittelin. Seuraavana vuonna julkaistiin yhtyeen ensimmäinen levy. Vuonna 1986 yhtyeen solistiksi tuli Heikki Hela. Bändin imago muuttui uuden solistin myötä ahdistuneesta eskapismista uskon, pelastuksen, riemun ja vapauden julistukseen sekä teatterinomaiseen, osin koomiseenkin ilmaisuun. Sanoituksissa vältettiin pahempi hengellinen jargon ja keikkaa riitti enenevässä määrin. Gospel Power oli suosionsa huipulla Pölyä!-levyn aikaan vuonna 1987. Levyjä myytiin tuhansia, näyttävällä show'lla tehostettuja keikkoja oli kotimaassa 46 sekä DDR:n lisäksi Ruotsissa ja Hollannissa.


title: Gospel Power

text:
Vuonna 1987 Gospel Power osallistui "Levyraatiin" kappaleellaan ”Tänään voi olla se päivä” saaden tuomaristolta yhteensä 30 pistettä. 1980-luvun lopulla yhtye esiintyi Suomen ulkopuolella Ruotsissa, Alankomaissa ja Itä-Saksassa.
Gospel Power oli kivunnut suomi-gospelin ykkössuosikkien joukkoon. Yhtye päätti uransa vuonna 1988 toteutetun suuren "Suojatie"-musikaalin myötä.


title: Gospel Power

text: Vuonna 1989 Gospel Powerin pohjalta kasattiin lyhytaikainen Edison-niminen yhtye, joka julkaisi LP-levyn "Se Toimii". Vuonna 1999 Maata näkyvissä -festareilla Turussa Gospel Power teki pienimuotoisen re-union-esiintymisen.


title: Gospel Power

text: Klassinen kokoonpano 1986 - 1988Suojatie-musikaalissa mukana myös:1980–1981


Gospel Power


title: Tuula Karppinen

text: Tuula Kerttuli Karppinen (omaa sukua Kivi, s. 18. tammikuuta 1958 Pori) on entinen suomalainen kuulantyöntäjä, viisiottelija ja soutaja.


title: Tuula Karppinen

text: Päälajissaan kuulantyönnössä Tuula Karppinen on viisinkertainen Suomen mestari ulkoradoilla. Lisäksi hänellä on kaksi sisäratojen Suomen mestaruutta. Tuolloin vielä tyttönimellään Kivi tunnetun naisen ennätystulos kuulantyönnössä on 18,54 m vuodelta 1980. Hän paransi Suomen ennätystä neljä kertaa ja oli ensimmäinen 18 metrin rajan ylittänyt suomalainen naiskuulantyöntäjä. Raja rikkoutui Tampereella 7. kesäkuuta 1980. Seuratasolla hän edusti Ulasoorin Karhuja.


title: Tuula Karppinen

text: Tuula Karppinen kilpaili yleisurheilu-uransa jälkeen soudussa. Hän voitti tässäkin lajissa useita Suomen mestaruuksia, muun muassa neljä mestaruutta yksikössä ja saman verran pariairokaksikossa. Hänen puolisonsa on soudun MM-mitalisti ja olympiaedustaja Reima Karppinen.


title: Hallan sellutehdas

text:
Hallan sellutehdas oli Kotkassa Hallan saarella sijainnut sellutehdas. Alueella toimi myös Hallan saha vuoteen 1986. Tehdas on lakkautettu 1938 ja rakennukset pääosin purettu. Kotkassa on toiminut myös kolme muuta sellutehdasta; Kotkan sellutehdas (Stora Enso) ja Sunila sekä lakkautettu Hovinsaaren sellutehdas.
__notoc__


title: Hallan sellutehdas

text: Tehtaalle on ollut rautatieyhteys Karhulan-Sunilan Rautatieltä ja sinne liikennöitiin Karhusalmen sillan kautta, joka sijaitsi sellutehtaan konttorirakennuksen vieressä. Sahan lopettaessa rautatien käytön, silta nostettiin radan päälle estämästä tukkirekkojen kulkua sahalle.


title: Raimo Grönberg

text: Raimo Juhani Grönberg (s. 8. maaliskuuta 1953 Oulu) on suomalainen näyttelijä.


title: Raimo Grönberg

text: Grönberg opiskeli näyttelemistä Teatterikorkeakoulussa 1976–1980. Hän sai heti pääroolin Timo Linnasalon sotaelokuvassa "Vartioitu kylä 1944" (1978), jossa hän näytteli nuorta venäläistä desanttia. Tämän jälkeen hän on esiintynyt useissa TV-sarjoissa ja elokuvissa. Hän on esiintynyt muun muassa useissa Timo Koivusalon ohjaamissa elokuvissa, joista "Kulkurissa ja joutsenessa" (1999) hän näytteli Olavi Virtaa.


title: Raimo Grönberg

text: Grönberg on myös yksi Pentti Kirstilän luomaa ylikonstaapeli Lauri Hanhivaaraa esittäneistä näyttelijöistä. Tässä roolissa hän esiintyi tv-sarjoissa "Jäähyväiset rakkaimmalle" (1993) ja "Jäähyväiset ilman kyyneliä" (1999). Lukuisista sarjoista suosituimpia lienevät "Tumma ja hehkuva veri", "Taivaan tulet" sekä "Pirunpelto".


title: Raimo Grönberg

text: Marraskuusta 2017 lähtien Grönberg näyttelee Gunnar Mustavaaraa MTV3:n saippuasarjassa "Salatut elämät", hahmon aikaisemman näyttelijän Antti Sepän jäätyä eläkkeelle.


title: Raimo Grönberg

text: Grönberg on näytellyt 1980-luvulla Jyväskylän ja Kemin kaupunginteattereissa, 1990-luvulla Espoon Kaupunginteatterissa ja Tampereen Teatterissa ja 2000–2010-luvulla myös Seinäjoella, Oulussa ja Lappeenrannassa.


title: Kannu Vaakunaa / Taivaan lintu

text: Kannu Vaakunaa / Taivaan lintu on Pate Mustajärven single vuodelta 2000. Sen ensimmäinen raita ”Kannu Vaakunaa” on Juice Leskisen kääntämä vanha irlantilainen kansanlaulu ”Whiskey in the Jar”, jonka Thin Lizzy teki tunnetuksi vuonna 1973. Mustajärvi laulaa kappaleen duettona Solistiyhtye Suomesta tutun Pekka Hartosen kanssa. Singlen kakkosraita on ”Taivaan lintu” -kappale, joka myös on Leskisen käännös Lynyrd Skynyrdin ”Free Bird” -klassikosta. Kappaleessa vierailee kitaristina Heikki Silvennoinen. Kolmantena raitana on radioita varten lyhennetty versio ”Taivaan linnusta”.


title: Kannu Vaakunaa / Taivaan lintu

text: ”Kannu Vaakunaa” on julkaistu myös myöhemmin vuonna 2000 ilmestyneellä "Ukkometso"-albumilla.


title: Kaarle IV (Espanja)

text: Kaarle IV (11. marraskuuta 1748 – 20. tammikuuta 1819) oli Espanjan kuningas 1788–1808. Hän oli Kaarle III:n toiseksi vanhin poika, mutta nousi vallanperijäksi, koska vanhempi veli Felipe oli jälkeenjäänyt ja kärsi epilepsiasta.


title: Kaarle IV (Espanja)

text: Kaarle oli heikko kuningas, jonka aikana Espanja oli likimain Ranskan vasalli. Valtiota hallitsivat käytännössä kuningatar Maria Luisa ja tämän rakastaja Manuel de Godoy.


title: Kaarle IV (Espanja)

text: Kaarle luopui vallasta vuonna 1808 poikansa Ferdinand VII:n liittouduttua ranskalaisten kanssa Godoytä vastaan. Valtaan nousi Napoleon I:n veli Joseph Bonaparte. Godoyn ja Napoleonin solmima Fontainebleaun sopimus aiheutti Espanjalle vaikean tilanteen, joka johti Pyreneiden niemimaan sotaan. Kaarle lähti ulkomaille ja asui ensin Ranskassa. Hän kuoli vuonna 1819 Roomassa.


title: Seongnam FC

text: Seongnam FC () on eteläkorealainen jalkapallojoukkue Seongnamista. Se pelaa Etelä-Korean pääsarjassa K-Leaguessa. Seongnam on seitsemällä liigamestaruudellaan mitattuna K-Leaguen menestynein joukkue. Seura on voittanut myös kertaalleen Korean FA Cupin sekä Korean Super Cupin. Seongnam on lisäksi menestynyt hyvin myös maanosansa seurajoukkueturnauksissa, vuonna 1996 seura voitti Aasian Mestareiden liigan ja Aasian Super Cupin.


title: Technische Universität München

text: Technische Universität München (lyh. TUM) eli Münchenin teknillinen yliopisto on julkinen yliopisto saksalaisessa Münchenin kaupungissa. Se on Baijerin osavaltion ainoa teknillinen yliopisto. Yliopistossa opiskelee noin 37 000 opiskelijaa. TUM:iin yhdistetään lukuisia Nobel-palkittuja oppilaita ja tutkijoita, joista viimeisimpänä Gerhard Ertl, jolle myönnettiin kemian Nobel-palkinto vuonna 2007.


title: Technische Universität München

text: Yliopiston historia alkaa Baijerin kuninkaan Ludvig II:n vuonna 1868 perustamasta polyteknillisestä koulusta, josta tuli teknillinen korkeakoulu vuonna 1877. Oppilaitos on kantanut nykyistä nimeään vuodesta 1970 lähtien. Münchenin ohella sillä on toimintaa Garchingin ja Freisingin kaupungeissa.


title: Technische Universität München

text: Yliopistoon ja sen opiskelijoihin yhdistetään 16 Nobel-palkittua, joista kuusi on kemistejä ja kuusi fysiikkoja. TUM on sijoittunut hyvin Saksan DAAD:n ainekohtaisissa ranking-listoissa, joissa yliopistot on jaettu kolmeen ryhmään (huippuryhmä, keskiryhmä ja häntäjoukko/ei tietoa). Kansainvälisessä Shanghain vuoden 2012 yliopistovertailussa Münchenin teknillinen yliopisto pärjäsi parhaiten saksalaisista yliopistoista saavuttaen 53. sijan maailman 500 huippuyliopiston joukossa.


title: Technische Universität München

text: Koulutusala


title: Agnico Eagle Mines

text: Agnico Eagle Mines Limited on kanadalainen kaivosyhtiö, jolla on kotimaansa lisäksi toimintaa Meksikossa, Suomessa ja Yhdysvalloissa. Yritys omistaa Kanadan laajimmat kultavarannot sekä Kittilän Suurikuusikossa Euroopan suurimmaksi arvioidun kultakaivoksen, jonka toiminta alkoi vuoden 2008 lopulla. Yhtiön hallituksessa toimii myös suomalainen Pertti Voutilainen vuodesta 2005.


title: Agnico Eagle Mines

text: Lokakuussa 2007 yhtiön kultavarannot olivat 15,8 miljoonaa unssia ja se ennakoi saavuttavansa 18–20 miljoonan unssin varannon puolessatoista vuodessa. Vuonna 1998 yhtiöllä oli hallussaan vain 1,3 miljoonan unssin kultavarannot. Se ennakoi tuottavansa vuonna 2007 kultaa 240 000 unssia, hopeaa 4,9 miljoonaa unssia, kuparia 7 800 tonnia ja sinkkiä 71 000 tonnia.


title: Agnico Eagle Mines

text: Kultavaranto arvioitiin vuoden 2015 lopulla noin 19 miljoonaksi unssiksi. Vuoden 2016 tuotantoennusteet olivat yli 1,5 miljoonaa unssia kultaa, 3,9 miljoonaa unssia hopeaa sekä kuparia ja sinkkiä molempia yli 4000 tonnia.


title: Agnico Eagle Mines

text: Agnico-Eagle Mines muodostettiin 1972, jolloin Ontarion Cobaltissa sijainnut Agnico Mines Ltd. -hopeantuotantoyritys sekä kullanetsintäyritys Eagle Gold Mines Ltd. yhdistyivät. Agnico Mines oli perustettu nimellä Cobalt Consolidated Mining Company vuonna 1953 viiden pienemmän hopeakaivosyhtiön fuusioituessa. Eagle Gold Mines alkoi kullanetsintätoiminnan valtauksillaan luoteis-Quebecissä 1966.


title: Agnico Eagle Mines

text: Vuonna 2000 yhtiö hankki mittavan kultaesiintymän luoteis-Quebecistä. Vuonna 2004 se hankki muun muassa 14 % osuuden ruotsalaisesta Riddarhyttan Resources AB:sta, jolla oli yksinoikeus Suurikuusikon kultaesiintymään Kittilässä. Yhtiö osti koko Riddarhyttanin osakekannan marraskuussa 2005. Kaivoksen rakentaminen Kittilässä alkoi 2006.


title: Agnico Eagle Mines

text: Yhtiö on kasvanut tasaiseen tahtiin ja on kyennyt maksamaan osinkoa vuosittain 1980-luvun alkupuolelta lähtien. Yhtiö vaihtoi nimensä nykyiseen muotoon vuonna 2013.


title: Agnico Eagle Mines

text: Yritys on rakentanut Kittilän Kiistalaan Suurikuusikon kaivoksen, minkä nykyiset tuotantomäärät tekevät siitä Euroopan suurimman kultakaivoksen. Kaivos aloitti tuotannon avolouhintana vuonna 2008 ja siirtyi vuodesta 2013 lähtien kokonaan maanalaiseen tuotantoon. Esiintymän arvioitiin aluksi sisältävän noin 75 tonnia kultaa, mutta malminetsintään investoimalla on esiintymä laajentunut vuosittain. Kaivos työllistää suoraan noin 900 henkilöä, minkä lisäksi epäsuorina johdannaisvaikutuksina 300 henkilöä lisää. Kaivoksen toiminnan arvioidaan jatkuvan vuoteen 2035.


title: Juveniili myelomonosyyttileukemia

text: Juveniili (juvenile = lapsi, nuori) myelomonosyyttileukemia on erittäin harvinainen, kroonisen myelooisen leukemian (JMML, JCML) sukuinen tauti. Se käsittää noin 1–2 prosenttia kaikista lapsuusiän pahanlaatuisista veritaudeista: tämä tarkoittaa, että JMML:ää diagnosoidaan Suomessa harvemmin kuin joka toinen vuosi. JMML:n on todettu olevan hieman tavallisempi tyypin 1 neurofibromatoosia sairastavilla lapsilla. Tavallisimmin JMML:ään sairastuu alle neljävuotias lapsi.


title: Juveniili myelomonosyyttileukemia

text: JMML:n eteneminen on usein nopeaa (”suoraan blastikriisiin edennyt krooninen myelooinen leukemia”), mutta se voi joskus pysyä pitkiäkin aikoja rauhallisena. Nimitys myelomonosyyttileukemia tulee taudille siitä, että leukemiasolut (blastit) muistuttavat monosyytti-nimisiä valkosoluja tai niiden esiasteita. JMML-soluissa ei ole Philadelphia-kromosomia: jos tämä löytyy, tauti luokitellaan krooniseksi myelooiseksi leukemiaksi.


title: Juveniili myelomonosyyttileukemia

text: JMML on valitettavan haasteellinen hoitaa: siihen tepsii lähes pelkästään kantasolusiirto, mutta senkin jälkeen sairaus monesti uusii. Sytostaattilääkkeille tauti ei ole herkkä kuin hyvin suurilla annoksilla. JMML kuitenkin reagoi allogeenisen (luovuttajan soluilla tehdyn) kantasolusiirron ns. GVH-reaktiolle, jossa luovuttajan kantasolusiirteen sisältämät t-lymfosyytit tunnistavat leukemiasolut vieraiksi ja hyökkäävät niiden kimppuun. GVH-reaktioon perustuen kantasolusiirron jälkeen uusineita tauteja onkin hoidettu joissain paikoissa antamalla lapselle luovuttajalta kerättyjä valkosoluja, jotka näin yhdessä kantasolusiirteestä kasvaneiden solujen kanssa nostavat ”tuhoamistasoa”.


title: Laban Rotich

text: Laban Rotich (s. 20. tammikuuta 1969, Mosoriot, Kenia) on kenialainen nandi-heimoon kuuluva entinen keskimatkojen juoksija.


title: Laban Rotich

text: Rotich sijoittui Atlantan olympialaisissa 1996 neljänneksi 1 500 metrin juoksussa ajalla 3.37,39. Kauden lopussa hän juoksi saman matkan kolmanneksi GP-finaalissa. Seuraavana vuonna hän oli yhdestoista Ateenan MM-kisoissa, minkä jälkeen sijoittui GP-finaalissa mailin juoksussa viidenneksi ajalla 4,05.48. Vuonna 1998 Rotich voitti 1 500 metrillä kultaa Kansainyhteisön kisoissa sekä Afrikan-mestaruuskisoissa. Kauden lopussa hän oli toinen GP-finaalissa ajalla 3.33,04 ja ensimmäinen yleisurheilun maailmancupissa.


title: Laban Rotich

text: Rotich voitti Maebashin sisäratojen MM-kisoissa 1999 MM-hopeaa 1 500 metrillä. Saman vuoden Sevillan ulkoratojen MM-kisoissa hän oli kuudes ja GP-finaalissa kolmas. Vuoden 2000 GP-finaalissa hän sijoittui seitsemänneksi. Rotich juoksi Lissabonin sisäratojen MM-kisoissa 2001 neljänneksi, mutta karsiutui samana vuonna Edmontonin ulkoratojen MM-kisoissa. Seuraavana vuonna hän voitti hopeaa Afrikan-mestaruuskisoissa ja sijoittui GP-finaalissa viidenneksi. hän juoksi viidenneksi. Rotich voitti seuraavana vuonna Budapestin sisäratojen MM-kisoissa MM-pronssia. Myöhemmin samana vuonna hän sijoittui kolmanneksi ja vuonna 2005 yhdeksänneksi.


title: Kaarle Albert

text: Kaarle Albert (italiaksi "Carlo Alberto Amedeo di Savoia"; 2. lokakuuta 1798 Torino – 28. heinäkuuta 1849 Porto, Portugali) oli Sardinian kuningas vuosina 1831–1849. Hän toteutti liberaaleja uudistuksia ja antoi maalleen 1848 perustuslain, joka oli voimassa Italiassa sata vuotta. Vuosina 1848–1849 käymässään sodassa Kaarle Albert pyrki karkottamaan itävaltalaiset Pohjois-Italiasta, mutta kärsi tappion Itävallalle.


title: Kaarle Albert

text: Kaarle Albert kuului Savoijin hallitsijasuvun sivuhaaraan. Hänen vanhempansa olivat Savoiji-Carignanon prinssi Kaarle Emanuel ja Saksin prinsessa Maria Christina. Hän varttui Pariisissa ja Genevessä, ja sai vaikutteita Ranskan vallankumouksen aatteista. Kaarle Albert peri isältään Carignanon ruhtinaan arvon 1-vuotiaana vuonna 1800, ja 1810 Napoleon teki hänestä kreivin. Napoleonin kukistuttua Kaarle Albertin serkku Viktor Emanuel I palautettiin Sardinian valtaistuimelle, jolloin Kaarle Albert muutti Milanoon. Koska Viktor Emanuelilla ei ollut poikaa, Kaarle Albert tiesi jo nuorena tulevansa todennäköisesti joskus Sardinian kuninkaaksi.


title: Kaarle Albert

text: Kaarle Albert liikkui Italian nuorten liberaalien piirissä, jotka toivoivat hänen suostuttelevan kuningasserkkunsa antamaan valtakunnalleen kansanvaltaisen perustuslain. Vuonna 1820 Napolissa puhjennut vallankumous innoitti myös Sardinian kumoukselliset suunnittelemaan vastaavaa hanketta kuningasta vastaan. Kaarle Albertille kerrottiin muutamaa päivää etukäteen suunnitteilla olleesta vallankaappauksesta. Hän kieltäytyi osallistumasta salahankkeeseen suoraan, mutta ei myöskään yrittänyt estää sitä. Kaappaus käynnistyi 10. maaliskuuta 1821 ja kolme päivää myöhemmin kuningas Viktor Emanuel I luopui kruunusta veljensä Kaarle Felixin hyväksi, joka oleskeli silloin ulkomailla. Kaarle Albert nimettiin sijaishallitsijaksi uuden kuninkaan saapumista odotellessa, ja ensi töikseen hän vahvisti vapaamielisen perustuslain. Kaarle Felix kieltäytyi kuitenkin tunnustamasta sitä, ja Itävallan uhatessa lähettää joukkoja Sardiniaan vallankumousta kukistamaan Kaarle Albertin sijaishallitsijana toteuttamat uudistukset jouduttiin pian perumaan. Kaarle Albert joutui ensin vangituksi ja lähti sitten maanpakoon.


title: Kaarle Albert

text: Osoittaakseen tehneensä pesäeron liberaaleihin Kaarle Albert osallistui vuonna 1823 vapaaehtoisena Ranskan Espanjan-sotaretkeen, jonka tarkoituksena oli palauttaa Bourbonit Espanjan valtaistuimelle. Myöhemmin hän pääsi jälleen väleihin kuningas Kaarle Felixin kanssa, ja vuonna 1829 hänet nimitettiin Sardinian saaren varakuninkaaksi.


title: Kaarle Albert

text:
Kaarle Albert tuli kuninkaaksi Kaarle Felixin kuoltua vuonna 1831, mikä antoi jälleen uutta toivoa liberaaleille ja Italian yhdistymisen kannattajille. Hän ei kuitenkaan armahtanut vuoden 1821 kaappauksen osanottajia, ja kukisti itse uuden salaliittohankkeen vuonna 1833. Vaikka Kaarle Albert ei halunnut tinkiä hallitsijan yksinvallasta, hän piti silti yhä tavoitteenaan Italian vapauttamista Itävallan alaisuudesta, sillä Itävaltaan hän suhtautui hyvin vihamielisesti. Omassa valtakunnassaan hän kevensi raskasta hallintoa ja uudisti lainsäädäntöä, edistäen siten taloudellista kehitystä. Hän myös vahvisti kaikessa hiljaisuudessa Sardinian sotavoimia.
Kaarle Albert kääntyi uudelleen rohkeammin liberaalille kannalle ja nimitti uudistusmielisemmän hallituksen vuonna 1847, jolloin toisaalta paaviksi valittiin edistysmielinen Pius IX ja toisaalta Itävallan joukot miehittivät Ferraran. Vallankumouksen levitessä Eurooppaan vuonna 1848 Kaarle Albert antoi 4. maaliskuuta Sardinialle uuden perustuslain, jonka nojalla maahan luotiin edustuksellinen hallinto. Tämä nimellä "Statuto Albertino" tunnettu perustuslaki oli sittemmin voimassa yhdistyneessä Italiassa aina vuoteen 1948.


title: Kaarle Albert

text: Kun Milanossa ja Lombardiassa maaliskuun 1848 lopussa puhkesi kapina Itävaltaa vastaan, Kaarle Albert epäröi aluksi sekaantua tapahtumiin, mutta lähti sitten ensimmäisenä Italian ruhtinaista tukemaan kapinallisia ja julisti sodan Itävallalle. Sotaretki sujui aluksi hyvin, mutta Italian valtioiden väliset kiistat sotkivat hänen suunnitelmansa, ja aloite valui pian pois Sardinian armeijalta. Kaarle Albertin joukot kärsivät tappion Custozzan taistelussa 25. heinäkuuta 1848, ja hävittyään myös Milanossa hän allekirjoitti aselevon 9. elokuuta. Valtakunnan sisäisten paineiden seurauksena hän kuitenkin rikkoi aselevon ja aloitti uudestaan sotatoimet Itävaltaa vastaan 12. maaliskuuta 1849. Tätä kuitenkin seurasi lopullinen tappio Novaran taistelussa 23. maaliskuuta. Kaarle Albert luopui taistelukentällä saman tien kruunusta poikansa Viktor Emanuel II:n hyväksi ja lähti maanpakoon Portugaliin. Hän kuoli siellä vain neljä kuukautta myöhemmin.


Pohjois-Amerikan Suurten järvien vanha kuparikulttuuri oli vuosien 4000 eaa. - 1500 jaa. välillä kehittynyt perinne, joka alkoi arkaaisella kaudella ja jatkui ensimmäisten eurooppalaisten saapumiseen asti. Erityisen suuria kupariesiintymiä on löytynyt Yläjärven alueelta.


title: Pohjois-Amerikan Suurten järvien vanha kuparikulttuuri

text: Suurten järvien ympärillä asuneet pohjoisten metsien intiaanit olivat tyypillisiä itäisen metsämaan kauden asukkaita. He metsästivät, kalastivat ja hyödynsivät ympäristöään keräämällä talteen hyvin erilaisten ravintolähteiden antimia. Työkalunsa he tekivät puista, kivistä, luista, simpukoista ja hirvensarvista. Muista mantereen intiaaneista poiketen nämä intiaanit louhivat puhdasta kuparia, jota esiintyi ohuina kerrostumina kallioissa ja erillisinä kimpaleina maaperässä. Aluksi intiaanit käyttivät kuparia kuin mitä tahansa kiveä kunnes huomasivat sen olevan materiaaliltaan muita pehmeämpää. Kuumentamalla ja takomalla he tekivät kuparista esineitä, koruja ja erilaisia työkaluja. Kuparin puhtaus mahdollisti esineiden valmistamisen ilman monimutkaisia kemiallisia prosesseja.


text: Kupariesineet levisivät laajoille alueelle ympäri mannerta Hopewellin perinteen kauppaverkoston mukana. Eräänä kuparituotantoa harjoittaneista kansoista on mainittu ojibwat, joskin heidän tuotantonsa on ollut melko pienimuotoista.


title: SdKfz 250

text: SdKfz 250 oli Saksan asevoimien kevyesti panssaroitu neliakselinen puolitelavaunu toisessa maailmansodassa. Siinä oli neljä akselia ja ajoneuvon kuljetuskapasiteetti oli yksi tonni.


title: SdKfz 250

text: Ajoneuvo pohjautui Demagin 1-tonnin kuljetusajoneuvoon SdKfz 10:een. Sen oli alun perin korvattava moottoripyörät Kradschützen-yksiköissä. Ajoneuvot voidaan jakaa kulmikkaalla korilla varustettuihin vanhoihin (Alt) ja virtaviivaistetulla korilla varustettuihin uusiin (Neu).


title: SdKfz 250

text: Yhdysvaltain asevoimien puolitelavaunuihin verrattuna SdKfz 250 oli kömpelömpi sen alitehoisten etupyörien vuoksi. Sen telat kuitenkin tekivät sen paljon ketterämmäksi verrattuna korvattuihin panssariautoihin, ja se oli suosittu ajoneuvo. Enimmäkseen sen eri variantit olivat avokattoisia ja siinä oli yksi sisäänkäyntiovi takana.


title: SdKfz 250

text: Ajoneuvon johtajan, ajajan ja neljän varustetun sotilaan kuljettamiseen suunniteltu ajoneuvo, jonka aseistuksena oli kaksi 7,92 mm MG34 tai MG42 konekivääriä. Ajoneuvotyyppiä valmistettiin kaikkiaan noin 4 250 kappaletta.


title: SdKfz 250

text: Varustettu kaapelointikoneistolla.


title: SdKfz 250

text: Komentovaunu, joka oli varustettu FuG1-vastaanottimella ja Fu 7 SE20, Fu 8 SE30 tai Fu 12 SE80 -radioilla. Ajoneuvon miehistönä oli ajoneuvon johtaja, kuljettaja ja kaksi radistia ja sen aseistuksena oli ainoastaan yksi 7,92 mm MG34 tai MG42 konekivääri.


title: SdKfz 250

text: Ilmatorjuntamalli aseistettuna tupla-MG34:lla. Ei koskaan ehtinyt tuotantoon. Ajoneuvoa käytettiin myös rynnäkkötykkiosaston tulenjohtoon.


title: SdKfz 250

text: Malli vastasi mallia SdKfz 250/3.Tulitukiajoneuvo, joka oli varustettu 8 cm schwerer Granatwerfer 34 -kranaatinheittimellä ja yhdellä 7,92 mm MG34 tai MG42 konekiväärillä. Kranaatinheittimelle oli ajoneuvossa 22 kranaattia. Ajoneuvon miehistönä oli ajoneuvon johtajan, kuljettaja sekä kolme heitinmiestä. Vuonna 1944 otettiin käyttöön ainoastaan heittimen ammusten kuljettamiseen suunniteltu ajoneuvo, joka kuljetti 66 kranaattia.


title: SdKfz 250

text: 7,5 cm KwK 37 L/24 -kanuunalla ja 7,92 mm MG 34 tai MG42 konekiväärillä aseistettu tulitukiajoneuvo, jonka miehistönä oli ajoneuvon johtaja, kuljettaja ja tykkimies. Se kuljetti 22 kranaattia. Ajoneuvoa valmistettiin vuonna 1943 kahdeksan, 1944 kymmenen ja 1945 51 kappaletta. 1. maaliskuuta 1945 ilmoitettiin ainoastaan viiden ajoneuvon olevan palveluksessa.


title: SdKfz 250

text: 2,0 cm KwK 38 L55 -konetykillä ja 7,92 mm MG34 tai MG42 -konekiväärillä aseistettu tiedusteluajoneuvo. Miehistönä oli ajoneuvon johtaja, kuljettaja ja tykkimies. Ajoneuvon valmistus aloitettiin heinäkuussa 1942 ja niitä valmistettiin yli 700 kappaletta. Ensimmäisissä ajoneuvoissa (Ausführung A) oli kymmensivuinen torni kuin SdKfz 222:ssa. Torni vaihdettiin vuonna 1943 vastaavaan kuusikulmaiseen torniin (Ausführung B). Vuonna 1943 valmistui ajoneuvoja 310, vuonna 1944 318 ja vuonna 1945 154 kappaletta.


title: SdKfz 250

text: 3,7 cm PaK 35/36 -panssarintorjuntatykillä ja yhdellä 7,92 mm MG34 tai MG42 -konekiväärillä aseistettu tiedustelujoukkueenjohtajan ajoneuvo. Ajoneuvossa joukkueenjohtaja oli samalla ajoneuvon johtaja ja hänen lisäkseen miehistöön kuului kuljettaja ja kaksi tiedustelijaa.


title: SdKfz 250

text: 2,8 cm sPzB 41 raskaalla panssaritorjuntakiväärillä ja yhdellä 7,92 mm MG-34 tai MG42 konekiväärillä varustettu tiedustelujoukkueen johtoajoneuvo. Miehistönä joukkueenjohtaja, kuljettaja, ampuja ja kolme tiedustelijaa. Panssarintorjuntakivääri oli mahdollista irroittaa.


title: SdKfz 250

text: Tarkastus- ja tykistön kantomatkan tutkimisajoneuvona


title: Mature and Cool

text: Mature and Cool on Heikki Silvennoisen vuonna 1992 julkaistu ensimmäinen sooloalbumi. Yhtä lukuun ottamatta albumin kappaleet ovat Silvennoisen säveltämiä ja sovittamia. Sanoitukset on tehnyt Olli Keskinen. Kappaleen ”Outside Woman Blues” on säveltänyt ja sanoittanut Michael Raynolds.


title: Mature and Cool

text: Kaikki kappaleet säveltänyt ja sovittanut Heikki Silvennoinen sekä sanoittanut Olli Keskinen, ellei toisin mainittu.


title: Kaarle August

text: Kaarle August ("Karl August" 1757–1828) oli Weimarin herttua. Vuonna 1809 hänestä tuli Sachsen-Weimar-Eisenachin suurherttua, kun herttuakunta syntyi Sachsen-Weimarin ja Sachsen-Eisenachin herttuakuntien personaaliunionista.


title: Kaarle August

text: Kaarle Augustin aikana Weimarista kehittyi Saksan älymystön keskus. Hän kutsui Weimariin Goethen, Herderin ja Schillerin. Kaarle August itse oli Saksan merkittävimpiä ylimyksiä ja tuki voimakkaasti herttualiiton syntyä, joka nosti Fredrik II:n johtaman Preussin yhdeksi Euroopan mahtivaltioista.


title: Kaarle August

text: Kaarle August osallistui Wienin kongressiin, ja yritti puhua vaaroista, joita seuraa, jos ylimystön valtaa kasvatetaan ylettömästi ja kansaa alistetaan liikaa.


title: Kaarle August

text: Kaarle August oli innokas metsästäjä ja häntä pidetään weimarinseisojan kehittäjänä.


title: Sirpa Jalkanen

text:
Sirpa Tuulikki Jalkanen (o.s. Mehto, s. 28. helmikuuta 1954 Jyväskylä) on suomalainen immunologi ja tieteen akateemikko.
Jalkanen tuli ylioppilaaksi Jyväskylän normaalilyseosta vuonna 1973. Hän opiskeli Turun yliopistossa valmistuen lääkäriksi (LL) vuonna 1979, lääketieteen ja kirurgian tohtoriksi (LKT) 1983 ja kliinisen mikrobiologian erikoislääkäriksi 1990. Hänen immunologian alaan kuuluva englanninkielinen väitöskirjansa (1983) oli otsikoitu "Functions of bursa of fabricius : studies on chickens bursectomized at 60 hours of incubation". Vuosina 1983–1986 hän teki post doc -opintoja Stanfordin yliopistossa Yhdysvalloissa.


title: Sirpa Jalkanen

text: Jalkanen on toiminut Suomen Akatemian akatemiatutkijana ja ollut akatemiaprofessorina kolme kautta vuosina 1996–2001, 2002–2006 sekä 2014–2018. Vuodesta 2007 lähtien Jalkanen on toiminut Turun yliopiston immunologian professorina. Hän oli yksi pörssiin listattujen Biotie Therapiesin ja Faron Pharmaseuticalsin perustajista ja rahoittajista. Vuonna 2016 Biotie siirtyi yhdysvaltalaisen Acorda Therapeutics -pörssiyhtiön osaksi.


title: Sirpa Jalkanen

text: Jalkanen on ihmisen immuunijärjestelmään kuuluvien lymfosyyttien liikkumismekanismien eräs johtavista tutkijoista maailmassa. Tutkimuksilla on merkitystä erityisesti vaikeiden tulehdussairauksien hoidossa ja syövän leviämisen ehkäisyssä.


title: Sirpa Jalkanen

text: Jalkanen on palkittu muun muassa lääkäriseura Duodecimin myöntämillä Matti Äyräpään palkinnolla (2008) ja nuoren tutkijan palkinnolla (1987). Hänet valittiin Suomalaisen Tiedeakatemian jäseneksi vuonna 1998, Norjan tiedeakatemian jäseneksi vuonna 2002 ja Academia Europæan jäseneksi vuonna 2013. Tieteen akateemikon arvonimen hän sai vuonna 2015.


title: Sirpa Jalkanen

text: Jalkaselle myönnettiin maaliskuussa 2016 Euroopan naiskeksijä -kilpailussa 2. palkinto, joka oli suuruudeltaan 50 000 €.


title: Marjatta Kuuluvainen

text: Marjatta Kuuluvainen (o.s. Mäkinen, s. 6. helmikuuta 1942 Asikkala) on entinen suomalainen kiekonheittäjä ja kuulantyöntäjä. Hän saavutti 14 ulkoratojen suomenmestaruutta, näistä kiekonheitossa kahdeksan ja kuulantyönnössä kuusi kertaa. Hänen ennätyksensä kuulantyönnössä on 15,66 m ja kiekonheitossa 52,89 m, molemmat vuodelta 1965. Seuratasolla hän edusti Asikkalan Raikasta ja Uudenkylän Salpaa.


title: Tukehduttamispeli

text: Tukehduttamispeli tai kuristusleikki () viittaa toimintaan, jossa pyritään aiheuttamaan tajuttomuus tai sitä lähellä oleva tila estämällä aivojen hapensaanti. Tila saavutetaan toinen toistaan tukehduttamalla tai itse apuvälineitä käyttäen. Tätä "leikkiä" harjoittavat erityisesti 9–14-vuotiaat lapset ja sen tavoitteena on endorfiinien ansiosta juuri ennen tajunnan menetystä saavutettava hyvänolontunne. Tuloksena voi olla aivovamma ja pahimmassa tapauksessa kuolema. On epäilty, että useat tukehtumispelin aiheuttamat kuolemat on luokiteltu itsemurhiksi.


title: Tukehduttamispeli

text: Peliä on pelattu sukupolvien ajan, mutta vasta Internet on mahdollistanut tukehduttamisohjeiden tehokkaan levittämisen. Usein nuoret eivät olekaan tietoisia pelin riskeistä.


title: Tukehduttamispeli

text: Tavoiksi tunnistaa tukehduttamispelin harjoittaminen on mainittu seuraavien tunnusmerkkien etsiminen:


title: Tukehduttamispeli

text: Euroopan komissiolle on jätetty kirjallinen kysymys pelistä, sillä se on aiheuttanut lukuisia kuolemantapauksia Yhdysvalloissa ja on erittäin vaarallinen. Myös Ruotsissa sattuneeseen koulupojan kuolemaan epäillään tukehduttamispelillä olevan osuutta.


title: Tukehduttamispeli

text: Erityisesti vanhemmille suunnattu tukehduttamispelin vaaroista valistava sivusto kertoo, miten tukehduttamispelin pelaamisen voi tunnistaa ja julkaisee tarinoita ja kuvia peliin kuolleista nuorista.


title: Wat

text: Wat () on muurein ympäröity rakennuskokonaisuus, jonka pääasiallinen käyttötarkoitus on hengellinen. "Wat" on johdettu palin kielen sanasta "avasa" tai sanskritin muodosta "avasatha". Sanaa voidaan käyttää Laosissa, Kambodžassa ja Thaimaassa tavattavista buddhalaisista luostarikomplekseista, väljästi tulkittuna usein myös yksittäisistä temppelirakennuksista, vaikka watin vähimmäisvaatimus on kolmen hengen munkkiyhteisön olemassaolo.


title: Wat

text: Wat palvelee opinkappaleiden harjoittamisen lisäksi useita muitakin tehtäviä, kuten juhlallisuuksien (temppelijuhlat "ngaan wat", hautajaiset "ngaan sop") pitopaikkana, buddhalaisen tutkimuksen keskuksena, yhteisön kokoontumispaikkana, kouluna, lasten- ja vanhainkotina tai sairaalana. Kaakkois-Aasiassa wat löytyy lähes jokaisesta kylästä, ja suuremmissa niitä voi olla useita. Bangkokissa on 400, koko Thaimaassa yli 30 000 buddhalaista wattia. Lisäksi on 186 kuninkaallista wattia, jotka käyttävät nimessään etuliitettä "rat", "raja", "racha". Watit, joissa säilytetään merkittäviä pyhäinjäännöksiä, käyttävät etuliitettä "maha" (Wat Mahathat).


title: Wat

text: Theravada-buddhalaisia watteja on perustettu buddhalaisen lähetystoiminnan nimissä ja uskovaisten varoilla myös Thaimaan ulkopuolelle. Ensimmäinen ulkothaimaalainen hengellinen keskus perustettiin 1975 Lontooseen, ja nykyään watteja on toistasataa ympäri maailman, joista 68 Yhdysvalloissa.


title: Wat

text: Wat käsittää useita eri rakennuksia, joilla on omat vakiintuneet käyttötarkoituksensa. Joitakin poikkeuksia lukuun ottamatta watin alue jakautuu kahteen osaan, joita kutsutaan nimillä "phutthawat" () ja "sanghawat" (). Nämä alueet on erotettu toisistaan ja ulkomaailmasta muureilla.


title: Wat

text: Sisin muuri erottaa maallisen hengellisestä ja sisältää kaikkein pyhimmän "ubosotin", joka on rakennettu siunatulle maalle ja ympäröity kahdeksalla rajakivellä, semalla ().


title: Wat

text: Phutthawatiin kuuluvat seuraavat rakennukset:


title: Wat

text: "Sanghawat" () on munkkien asuinalue, joka sijaitsee ulko-ja sisämuurin välisellä alueella.


title: Wat

text: Sanghawatiin kuuluu:


title: Maurice Wignall

text: Maurice Wignall (s. 17. huhtikuuta 1976) on jamaikalainen pika-aitajuoksija.


title: Maurice Wignall

text: Wignall hyppäsi Ateenan MM-kisoissa 1997 pituushypyn karsinnassa ennätyksensä 809 cm, mutta jäi loppukilpailussa ilman tulosta. Neljä vuotta myöhemmin hän karsiutui Lissabonin sisäratojen MM-kisoissa 60 metrin aitajuoksun välierissä ajalla 7,81 s. Myöhemmin samana vuonna hän karsiutui Edmontonin ulkoratojen MM-kisoissa 110 metrin aitajuoksun alkuerissä ajalla 13,88 s ja sijoittui Universiadeissa samalla matkalla viidenneksi ajalla 13,70 s. Wignall voitti Budapestin sisäratojen MM-kisoissa 2004 MM-pronssia 60 metrin aidoissa ajalla 7,48 s. Samana vuonna hän juoksi Ateenan olympialaisissa 110 metrin aidoissa neljänneksi ajalla 13,21 s ja toiseksi ajalla 13,19 s.


title: Maurice Wignall

text: Wignall sijoittui Helsingin MM-kisoissa 2005 seitsemänneksi ja kauden lopussa viidenneksi. Seuraavana vuonna hän oli Moskovan sisäratojen MM-kisoissa 60 metrin aidoissa neljäs. Myöhemmin samana vuonna hän voitti Melbournen Kansainyhteisön kisoissa kultaa 110 metrin aidoissa. Osakan MM-kisoissa 2007 hän sijoittui kahdeksanneksi, mutta karsiutui Valencian sisäratojen MM-kilpailuissa 2008 välierissä. Pekingin olympialaisissa 2008 hän sijoittui kuudenneksi, Berliinin MM-kilpailuissa 2009 viidenneksi ja Dohan sisäratojen MM-kilpailuissa 2010 kuudenneksi.


title: Maurice Wignall

text: Jamaikan mestaruuden Wignall on voittanut 110 metrin aitajuoksussa vuosina 1997, 1999, 2001–2005, 2007 ja 2009 sekä pituushypyssä vuonna 1999.


title: Peteinosaurus

text: Peteinosaurus zambellii oli varhainen "Pterosauria"-lahkon edustaja. Laji eli 221–210 miljoonaa vuotta sitten triaskaudella. Sen tieteellisen nimen suku tarkoittaa "siivekästä matelijaa" ja lajinimi viittaa Bergamon luonnontieteellisen museon kuraattoriin Rocco Zambelliin. "Peteinosauruksen" siipiväli oli noin 60 senttimetriä, mutta paino oli hyvin alhainen, vain noin 100 grammaa kevyiden siipien ja luiden ansiosta. Hännän pituus oli 20 senttiä. Muiden varhaisten lentoliskojen tapaan "Peteinosauruksen" häntä oli jäykkä ja pitkä. Hännällään eläin ohjasi lentoaan. "Peteinosauruksen" ravintoa olivat hyönteiset, joita se todennäköisesti pyydysti suoraan ilmasta. "Peteinosauruksen" lyhyt nokka ja terävät, kartiomaiset hampaat sopivat hyvin tähän tarkoitukseen.


title: Peteinosaurus

text: Ensimmäiset "Peteinosauruksen" fossiilit löysi paleontologi Rupert Wild vuonna 1978 Italian Alpeilta. Löydetty lentolisko oli tuolloin vanhin tunnettu ja yhdessä melko hyvin säilyneen fossiilin kanssa herätti paljon mielenkiintoa. Toistaiseksi löytöjä on tehty vain kaksi eivätkä nekään ole täydellisiä.


title: Emergency (humanitäärinen apujärjestö)

text: EMERGENCY on riippumaton, puolueeton ja epäpoliittinen italialainen järjestö. EMERGENCYn tavoitteena on järjestää maksutonta ja korkeatasoista terveydenhuoltoa, etenkin kirurgisia palveluja, sotien, maamiinojen ja köyhyyden siviiliuhreille.


title: Emergency (humanitäärinen apujärjestö)

text: EMERGENCY perustettiin 1994. Sen kotipaikka on Milano, Italia. Sen johtaja on kirurgi Gino Strada. EMERGENCYn ensimmäinen missio vei kirurgista sairaanhoitoa Irakin Kurdistaniin. Vuonna 2008 EMERGENCYllä oli sairaaloita Kambodžassa, Afganistanissa, Irakissa, Sierra Leonessa ja Sudanissa.


Emergency (humanitäärinen apujärjestö)


title: Ritva Metso

text: Ritva Metso (s. 8. helmikuuta 1954 Toivakka) on suomalainen yleisurheilija. Hän saavutti urallaan yhteensä 11 ulkoratojen suomenmestaruutta viisiottelussa, kuulantyönnössä, kiekonheitossa ja keihäänheitossa.


title: Ritva Metso

text: Metson ennätykset ovat kuulantyönnössä 17,26 (1975), kiekonheitossa 52,38 (1975) ja keihäänheitossa 57,26 (1978). Hän edusti Toivakan Rivakkaa.


title: Reima Karppinen

text: Reima Juhani Karppinen (s. 27. tammikuuta 1958 Vehmaa) on entinen suomalainen kilpasoutaja.


title: Reima Karppinen

text: Karppinen kilpaili soutu-urallaan kolmissa olympialaisissa pariairokaksikossa. Los Angelesissa 1984 hän sijoittui Aarne Lindroosin kanssa kahdeksanneksi, Soulissa 1988 Jorma Lehtelän kanssa 12:nneksi ja Barcelonassa 1992 Esko Hillebrandtin parina 13:nneksi.


title: Reima Karppinen

text: Uransa ainoan arvokisamitalin Karppinen voitti MM-kilpailuissa Münchenissä 1981 saadessaan veljensä Pertti Karppisen kanssa hopeaa. Veljesten muut esiintymiset MM-kisojen pariairokaksikossa tuottivat viidennen sijan Luzernissa 1982, neljännen sijan Duisburgissa 1983 sekä kahdeksannen sijan Wienissä 1991. Jorma Lehtelän parina tuli seitsemäs sija Nottinghamista 1986 ja 12. sija Kööpenhaminasta 1987.


title: Reima Karppinen

text: Pohjoismaiden mestaruuden Reima Karppinen voitti Pertti Karppisen kanssa pariairokaksikossa vuonna 1981. Suomen mestaruuksia hän voitti eri veneluokissa yli kaksikymmentä.


title: Reima Karppinen

text: Reima Karppisen valmentajina toimivat Matti Heikkilä ja hänen veljensä Erkka Karppinen. Hänen vaimonsa Tuula Karppinen (o.s. Kivi) on voittanut Suomen mestaruuksia kuulantyönnössä ja soudussa sekä tyttärensä Suvi Karppinen soudussa.


title: Laodike

text: Laodike () oli kreikkalaisessa mytologiassa Troijan prinsessa ja kaunein Priamoksen ja Hekaben tyttäristä.


title: Laodike

text: Homeros kertoo Laodiken olleen Helikaonin puoliso, joskin Hyginuksesta Laodike oli Telefoksen vaimo.


title: Laodike

text: Parthenios kertoo, että kun Demofon ja Akamas tulivat Priamoksen luokse neuvottelemaan Helenan palauttamisesta, Laodikelle syttyi himo Akamaahan. Hän ei tuonut haluaan ilmi, mutta myöhemmin sen riivaamana kertoi siitä Perseuksen puolisolle, joka pyysi miestänsä auttamaan asiassa. Tämä kutsuikin molemmat luokseen Dardaniaan ja sijoitti Laodiken samaan sänkyyn Akamaan kanssa kertoen tämän olevan yksi kuninkaallisista jalkavaimoista. Tästä suhteesta Laodike synnytti Akamaalle pojan, Munitoksen.


title: Laodike

text: Apollodoros puolestaan mainitsee , kuinka Troijan kukistuttua maa nieli Laodiken kaikkien nähden. Quintus Smyrnaeus tarkentaa, että Laodike itse rukoili tätä jumalilta.


title: Robert Daly

text: Robert Daly (s. 26. tammikuuta 1978) on irlantilainen 400 metrin juoksija.


title: Robert Daly

text: Daly karsiutui 2002 Wienin sisäratojen EM-kisoissa 400 metrin alkuerissä ajalla 47,75. Myöhemmin samana vuonna hän karsiutui Münchenin EM-kisoissa alkuerissä ajalla 46,67. Hän karsiutui Budapestin sisäratojen MM-kisoissa 400 metrin henkilökohtaisen kilpailun alkuerissä, mutta oli voittamassa samoissa kisoissa MM-pronssia 4 x 400 metrin viestijuoksussa. Vuonna 2005 Daly karsiutui Madridin sisäratojen EM-kisojen alkuerissä.


title: Ștefan Vasilache

text: Ștefan Vasilache (s. 9. toukokuuta 1979) on romanialainen korkeushyppääjä.


title: Ștefan Vasilache

text: Vasilache sijoittui 2001 Universiadeissa korkeudessa yhdenneksitoista tuloksella 215. Seuraavana vuonna hän karsiutui loppukilpailusta Wienin sisäratojen EM-kisoissa tuloksella 222 ja Münchenin ulkoratojen EM-kisoissa. Vuonna 2003 hän karsiutui Pariisin MM-kisoissa. Seuraavana vuonna hän voitti MM-pronssia Budapestin sisäratojen MM-kisoissa hypättyään 225 ja karsiutui Ateenan olympialaisissa.


title: Ștefan Vasilache

text: Vasilache karsiutui 2005 Madridin sisäratojen EM-kisoissa. Seuraavana vuonna hän voitti Balkanin sisäratojen mestaruuden. Myöhemmin samana vuonna hän hyppäsi neljänneksi Euroopan cupin ykkösliigassa. Vasilache karsiutui 2007 Birminghamin sisäratojen EM-kisoissa. Hän on voittanut lukuisia Romanian mestaruuksia.


title: 10 metrin ilmapistooli

text: 10 metrin ilmapistooli on sisätiloissa ilmapistoolilla ammuttava ammuntalaji, jossa ammutaan 10 metrin päässä olevaan tauluun. Laji on olympialaji, jonka kilpailu koostuu 60 tai 40 laukauksen peruskilpailusta ja 10 laukauksen finaalista. Lajissa kilpailevat niin miehet ja naiset, kuin tytöt ja pojatkin. Laji muistuttaa paljon 50 metrin pistoolia.


title: 10 metrin ilmapistooli

text: 10 metrin ilmapistoolissa on kilpailtu miesten ja naisten sarjoissa MM-tasolla Phoenixistä 1970 lähtien ja olympiatasolla Soulista 1988 lähtien. Tytöt ja pojat pääsivät kilpailemaan lajissa MM-mitaleista Sarajevosta 1989 lähtien, mutta Moskovan MM-kilpailuissa 1990 poikien ja tyttöjen sarjoja ei järjestetty.


title: 10 metrin ilmapistooli

text: Ilmapistoolitaulu on jaettu renkaisiin, jotka osoittavat osuman arvon yhdestä kymmeneen pisteeseen. Näkyvän taulun koko vähintään 170x170 millimetriä. Yhden pisteen renkaan koko on 155,5 millimetriä ja kymmenen pisteen renkaan 11,5 millimetriä. Nykyään käytetään useasti tavallisen pahvitaulun sijaan elektronista taulua, jotka määrittävät osuman arvon heti. Tasatuloksissa määritetään lisäksi napakymppi, joka on halkaisijaltaan 5,0 millimetriä.


title: 10 metrin ilmapistooli

text:
Ilmapistoolikilpailut käydään nykyisten sääntöjen mukaan sisällä. Ampumapaikan ja taulun valaistusarvot ovat tarkasti määritellyt.
Ampumaetäisyys on 10 metriä ja ampumapaikan leveys täytyy olla vähintään metri. Ampuma-alueella, joka ulottuu vähintään viisi metriä ampumalinjan taakse, ei saa olla ampujien lisäksi muita kuin toimitsijat ja juryt.


title: 10 metrin ilmapistooli

text: Ilmapistooli on paine- tai puristeilmalla tai hiilidioksidilla toimiva ase, joka täytyy olla 10 metrin ilmapistoolikilpailuissa vain yhdellä luodilla ladattava. Kilpailuissa käytettään lyijystä, tai vastaavasta pehmeästä aineesta, valmistettuja luoteja, joiden kaliiberi on 4,5 millimetriä, eli .177 tuumaa. Ilmapistoolin enimmäismitat ovat 420x200x50 millimetriä ja ase saa painaa enintään 1500 grammaa. Ilmapistoolissa laukaisuvastus täytyy olla vähintään 500 grammaa ja tämä tarkastetaan arvotuilta aseilta uudestaan kilpailun jälkeen.


title: 10 metrin ilmapistooli

text: Ampujien vaatteiden kuuluu olla joustavaa materiaalia ja niiden ei kuulu tukea ampujaa. Kenkien tulee olla matalasivuiset, ne eivät saa peittää telaluuta tai muuten antaa tukea. Myös ampuessa käytettäviin laseihin on rajoituksia.


title: 10 metrin ilmapistooli

text: Kilpailu koostuu nykyisin peruskilpailusta ja finaalista. Finaaliin pääsee peruskilpailun kahdeksan parhainta ampujaa. Finaali otettiin käyttöön kilpailuissa vuonna 1986.


title: 10 metrin ilmapistooli

text: Peruskilpailussa 16-50-vuotiaat miehet ja pojat ampuvat 60 laukausta, naiset ja tytöt sekä alle 16-vuotiaat pojat ja yli 50-vuotiaat miehet 40 laukausta. Ampuma-aika 60 laukauksen kilpailussa on enintään 105 minuuttia ja 40 laukauksen enintään 75 minuuttia. Lisäksi alle 14-vuotiailla on omat sarjansa, joissa ammutaan tuelta. Kilpalaukausten määrä kasvaa ikäsarjojen mukaan ja ampuma-aika laukausten myötä. Ampujilla on kilpailuaikana ennen kilpalaukauksia mahdollisuus ampua rajoittamaton määrä koelaukauksia. Ennen kilpailun alkua on kymmenen minuutin valmistautumisaika.


title: 10 metrin ilmapistooli

text: Peruskilpailun tulokset määräytyvät kilpailulaukauksien yhteenlaskettujen arvojen perusteella. 60 laukauksen kilpailussa suurin mahdollinen tulos on 600 pistettä ja 40 laukauksen kilpailussa 400 pistettä. Jos useampi kuin yksi ampuja saavuttaa saman tuloksen, napakymppien määrä ratkaisee sijoituksen. Mikäli tällöinkin ollaan samassa tuloksessa, ampujien viimeisiä sarjoja verrataan edeten kymmenen laukauksen sarjoissa kunnes tasatulos on ratkennut. Jos tasatulos ei vieläkään ratkea, verrataan ampujien kymppejä, yhdeksikköjä, kahdeksikkoja ja niin edelleen. Mikäli tämän jälkeenkin tilanne on tasan, sijoitus jaetaan.


title: 10 metrin ilmapistooli

text: Peruskilpailun kahdeksan parasta ampujaa pääsevät finaaliin, mutta ei nuorten sarjoissa MM-kilpailuissa. Jos kilpailijoita on useampi kuin yksi samassa tuloksessa kahdeksannen ampujan kanssa, täytyy näiden ampujien kesken järjestää pudotusammunta, jossa ratkaistaan finaaliampuja tai -ampujat.


title: 10 metrin ilmapistooli

text: Finaalissa on ensin kolmen minuutin valmistautumisaika, jonka jälkeen ampujat saavat viiden minuutin koelaukausajan, jolloin he saavat ampua rajoittamattoman määrän koelaukauksia. Finaalilaukauksia on kymmenen ja ne tulkataan kymmenyksen tarkkuudella, joten 10,9 pistettä on korkein pistemäärä. Laukaukset ammutaan yksitellen ja ampuma-aikaa kutakin laukausta kohden on 75 sekuntia.


title: 10 metrin ilmapistooli

text: Lopullinen tulos määräytyy peruskilpailun ja finaalin yhteenlasketun tuloksen mukaan. Jos kahdella tai useammalla ampujalla on finaalin jälkeen sama tulos, ratkaistaan sijoitukset uusintalaukauksilla.


title: Maailman alkuperä

text: Maailman alkuperä ("L’Origine du monde") on ranskalaisen taidemaalari Gustave Courbet’n (1819–1877) signeeraamaton realistinen öljyvärimaalaus vuodelta 1866.


title: Maailman alkuperä

text: Maalauksen koko on noin 55 × 46 senttimetriä, ja siinä nähdään torsoksi rajattu tulkinta reitensä levittävän alastoman naisen vatsasta ja hävystä. Kuvan rajaus reisien ja rintakehän väliin tähdentää teoksen eroottisuutta. Maalauksessa peiton reuna verhoaa toisen rinnan osittain näkyvistä ja peittää toisen kokonaan, mutta katsojan huomio kiinnittyy sommittelun keskellä esitettyihin paljastettuihin naisen sukupuolielimiin.


title: Maailman alkuperä

text: Maalauksen valmistumisen aikoihin Gustave Courbet’n suosikkimalli oli Joanna Hiffernan, joka tunnettiin myös nimellä Jo. Hiffernanin sen aikainen rakastaja oli yhdysvaltalainen taidemaalari ja Courbet’n oppilas James McNeill Whistler.


title: Maailman alkuperä

text: Courbet teki vuonna 1866 toisenkin maalauksen, "La belle Irlandaise" ("Jo’n muotokuva"), jonka mallina Joanna Hiffernan toimi. Koko uransa aikana Courbet maalasi neljä Hiffernanin muotokuvaa. Hiffernan toimi luultavasti myös "Maailman alkuperän" mallina, mikä selittäisi Courbet’n ja Whistlerin ankaran välirikon pian tämän jälkeen. Whistler palasi välirikon jälkeen Yhdysvaltoihin ja jätti testamentin Hiffernanin hyväksi. Huolimatta siitä, että Hiffernanilla oli punaiset hiukset mutta maalauksen mallilla tummat häpykarvat, Hiffernania on yleisesti pidetty maalauksen mallina.


title: Maailman alkuperä

text: Romaanissaan "J’étais l’origine du monde" (2000) ranskalainen kirjailija Christine Orban esitti kaunokirjallisen kuvauksen siitä, kuinka Joanna Hiffernan oli Courbet’n rakastajatar ja kuuluisan maalauksen malli. Taidehistorioitsija ja kirjailija Bernard Teyssèdre oli Courbet-aiheisessa romaanissaan "Le roman de l’origine" (1996) jo aikaisemmin ehdottanut Joanna Hiffernania teoksen todennäköiseksi malliksi. Samaa arvelivat Ornansin näyttelyn jälkeen vuonna 1996 ainakin kriitikot Jean-Jacques Fernier, Michèle Haddad ja Chantal Humbert.


title: Maailman alkuperä

text: Mallista on kuitenkin myös toisenlaisia teorioita. Thierry Savatier esittää kirjassaan "L’Origine du monde, histoire d’un tableau de Gustave Courbet" (2006) mahdollisuuden, että Courbet olisi käyttänyt mallinaan stereogrammia, jonka olisi ottanut Courbet’n kanssa samojen mallien kanssa työskennellyt alastonkuviin erikoistunut valokuvaaja Auguste Belloc.


title: Maailman alkuperä

text: Toimeksiannon taulun maalaamiseksi uskotaan tulleen Khalil-Beyltä, turkkilaiselta diplomaatilta ja entiseltä Osmanien valtakunnan asiamieheltä, joka oli juuri muuttanut Pariisiin toimittuaan Ateenassa ja Pietarissa. Charles Augustin Sainte-Beuve esitteli hänet Courbet’lle ja määräsi maalauksen liitettäväksi eroottisten maalaustensa kokoelmaan, johon kuuluivat jo ennestään Ingresin "" (Turkkilainen kylpylä) ja toinen Courbet’n maalaus "Les Dormeuses" (Uni), jonka yhtenä mallina myös Hiffernanin oletetaan olleen. Khalil-Bey säilytti "Maailman alkuperää" kylpyhuoneessaan vihreän verhon takana esitellen sitä toisinaan miespuolisille vierailleen. Tiettävästi ainakin Maxime Du Camp ja Léon Gambetta näkivät maalauksen 1860-luvulla.


title: Maailman alkuperä

text: Sen jälkeen kun Khalil-Bey oli sotkenut taloutensa uhkapelissä, maalaus siirtyi yksityiseltä omistajalta toiselle lukuisia kertoja. Ensimmäisenä sen osti Khalil-Beyn kokoelman huutokaupasta antiikkikauppias Antoine de la Narde. Edmond de Goncourt löysi sen puisen kehyksen taakse piilotettuna antiikkikaupasta 1889. Ornansin Musée Courbet’n perustajan ja kuraattorin taidemaalari Robert Fernierin mukaan paroni Ferenc Hatvany osti sen Bernheim-Jeune-galleriasta 1910 ja vei sen mukanaan Budapestiin. Unkarilainen omistaja piti sitä hallussaan toiseen maailmansotaan saakka.


title: Maailman alkuperä

text: Toisen maailmansodan aikana maalaus jälleen katosi. Tiedetään, että Budapestin valloituksen jälkeen neuvostojoukot ajelivat avoautolla ympäri kaupunkia heiluttaen "Maailman alkuperää" ilmassa tarkoituksenaan nöyryyttää lyötyä vihollista. On myös saatu selville, että vuonna 1945 puna-armeija vei maalauksen sotasaaliina Moskovaan.


title: Maailman alkuperä

text: Maalauksen viimeinen yksityisomistaja oli psykoanalyytikko Jacques Lacan, joka hankki sen yhdessä vaimonsa Sylvia Bataillen kanssa vuonna 1955 ja ripusti maalaistalonsa seinälle Guitrancourtissa. Lacan pyysi velipuoltaan André Massonia rakentamaan kaksoiskehyksen ja maalaamaan siihen toisen työn, jonka takana maalausta pidettiin piilossa. Masson maalasi surrealistisen, viitteellisen version "Maailman alkuperästä" ohuelle paneelille, joka liukui vasemmalle ulos kehyksistä paljastaen "Maailman alkuperän". Lacanin luona lukuisat arvovaltaisat vieraat mukaan lukien Claude Lévi-Strauss, Michel Leiris, Marguerite Duras ja Dora Maar näkivät maalauksen. Erityisesti se teki vaikutuksen Marcel Duchampiin, jonka installaatio "Étant Donné" (1946–1966) näyttää saaneen innoituksensa suoraan "Maailman alkuperästä". Lacanin kuoltua 1981 Ranskan valtionvarainministeri otti teoksen perheen perintöveron kuittaamiseksi Ranskan valtiolle ("dation en lieu" Ranskan lain mukaisesti). Suurella yleisöllä oli ensimmäinen tilaisuus nähdä taulu vuonna 1988 Brooklyn Museumissa New Yorkissa järjestetyssä "Courbet Reconsidered" -näyttelyssä. Taulun luovutus Ranskan valtiolle ja sen sijoitus saatiin päätökseen 1995, jolloin taulu saapui Musée d’Orsayhin.


title: Maailman alkuperä

text: Lähes 130 vuoden ajanjaksoa, jonka "Maailman alkuperä" pysyi pääosin suuren yleisön katseiden tavoittamattomissa, pidetään eräänä pisimmistä eristyksistä taiteen historiassa.


title: Maailman alkuperä

text: Vuonna 1996 "Maailman alkuperän" tultua osaksi Musée d’Orsayn kokoelmaa museo järjesti näyttelyn, joka rakentui Courbet’n teoksen ympärille.


title: Maailman alkuperä

text: Musée d’Orsayn lisäksi "Maailman alkuperä" on nähty ainakin Brooklyn Museumin "Courbet Reconsidered" -näyttelyssä New Yorkissa vuonna 1988, "Les Yeux les plus secrets" -näyttelyssä Ornansissa vuonna 1991, "Féminin-masculin: Le sexe de l'art"- ja "L’Origine du monde: Autour d’un Chef – d’oeuvre de Courbet" -näyttelyissä Pariisissa vuonna 1996, "Courbet"-näyttelyssä Pariisin Grand Palaisissa vuonna 2008, Metropolitan Museum of Artin "Courbet"-näyttelyssä New Yorkissa vuonna 2008 ja Musée Fabren "Courbet"-näyttelyssä Montpellier’ssa vuonna 2008.


title: Maailman alkuperä

text: Maalaus on edelleen pysyvästi esillä Musée d’Orsayn osastolla numero kahdeksan ja siitä on tullut suosittu kulttuurimatkailijoiden kohde. Postikorttimyynnin perusteella teos on Musée d’Orsayn toiseksi suosituin maalaus Pierre-Auguste Renoirin "" jälkeen.


title: Maailman alkuperä

text: Maalaus maalattiin aikakaudella, jolloin moraaliarvoja kyseenalaistettiin. Sille ominaisesta suorasukaisesta realistisuudesta johtuen maalauksella on yhä šokeeraava vaikutus.


title: Maailman alkuperä

text: 1800-luvulla alastomuuden kuvaaminen kävi läpi vallankumouksen, jossa johtavina toimijoina olivat Courbet ja Édouard Manet. Courbet hylkäsi akateemisen maalaustyylin ja sen pehmeän, ihannoidun tavan kuvata alastomuutta, mutta hän myös arvosteli ankarasti toisen tasavallan ranskalaista yhteiskuntaa tekopyhyydestä, jossa erotiikka ja jopa pornografia olivat sallittuja mytologisissa tai unimaalauksissa. Jo vuonna 1855 Courbet oli ilmoittanut realismin julistuksena pidetyssä asiakirjassaan pyrkimyksekseen luoda elävää taidetta.


title: Maailman alkuperä

text: Courbet painotti myöhemmin, ettei hän koskaan valehdellut maalauksissaan, ja että hänen realisminsa koetteli sen rajoja, mitä pidettiin esittämiskelpoisena. "Maailman alkuperässä" eroottisuus on vielä hallitsevammassa asemassa kuin Manet’n "". Vierailtuaan teoksen uuden omistajan luona Maxime Du Camp totesi kitkerästi maalauksen ”sanovan realismin viimeisen sanan”.


title: Maailman alkuperä

text: Helmikuussa 1994 Jacques Henricin romaani "Adorations perpétuelles" esitteli uudelleen "Maailman alkuperän" kannessaan. Sen seurauksena poliisi vieraili useissa ranskalaisissa kirjakaupoissa saadakseen ne poistamaan kirjat näyteikkunoistaan. Muutamat kirjakauppiaat, kuten "Rome" Clermont-Ferrandissa, eivät antaneet periksi, mutta toiset, kuten "Les Sandales d’Empédocle" Besançonissa, myöntyivät, ja jotkut poistivat sen vapaaehtoisesti. Kirjailija oli pahoillaan tapahtuneesta: ”Vielä joitakin aikoja sitten kirjakaupat olivat järjestelmävastaisia. Kun "Ministre de l’Intérieur et de l’Aménagement du Territoire" 1970 kielsi Pierre Guyotatin kirjan "Eden, Eden, Eden", kirjakaupat olivat vastarinnan tukipaikkoja. Tänään ne ovat mukana toteuttamassa ennakkosensuuria…”


title: Maailman alkuperä

text: Vaikka moraalinormit ja niiden pohjalta muodostuneet tabut ovat alastomuuden taiteellisen esittämisen myötä höltyneet sitten Courbet’n ajan eritoten valokuva- ja elokuvataiteen ansiosta, maalaus on säilyttänyt edelleen kuohuttavan vaikutuksensa. Sen saapuminen Musée d’Orsayhin kohahdutti. Vartija määrättiin tarkkailemaan teosta ja seuraamaan yleisön reaktioita.


title: Maailman alkuperä

text: Vuonna 2005 serbialainen performanssitaiteilija Tanja Ostojić parodioi työtä ”EU Panties” -julisteessaan.


title: Maailman alkuperä

text: Ostojicin lisäksi omat versionsa "Maailman alkuperästä" ovat nykytaiteilijoista tehneet ainakin yhdysvaltalainen Steve Miller ja belgialainen Hugo Heyrman vuonna 1994 sekä uusiseelantilainen Ruth Watson vuonna 2004. Amerikkalaisen Chloe Pienen videota "Omakuva" (1997) on pidetty ironisena kannanottona Courbet’n maalaukseen.


title: Maailman alkuperä

text: Courbet’n maalaus on ollut useiden feminististen taideteosten uudelleen työstön kohde. Niissä 1800-lukulainen tirkistelynhalu on kyseenalaistettu pilkkomalla maalaus osiin tai korvaamalla naisen häpy miehen sukupuolielimillä, kuten ranskalaistaiteilija Orlan vuonna 1989.


title: Germaine Mason

text: Germaine Mason (20. tammikuuta 1983 Kingston, Jamaika – 20. huhtikuuta 2017 Kingston, Jamaika) oli jamaikalaissyntyinen korkeushyppääjä. Hän edusti urallaan Jamaikaa ja Britanniaa.


title: Germaine Mason

text: Jamaikaa edustanut Mason voitti 2000 korkeudessa hopeaa Santiago de Chilen nuorten MM-kisoissa tuloksella 224. Kaksi vuotta myöhemmin hän voitti Jamaikan mestaruuden ja pronssia Kingstonin nuorten MM-kisoissa. Vuonna 2003 Mason sijoittui Pariisin MM-kisoissa viidenneksi tuloksella 229 ja neljänneksi. Budapestin sisäratojen MM-kisoissa 2004 hän voitti MM-pronssia.